Marie-Josèphe Bertrand (1886-1970) | Becedia\nGanet e oa bet Marie-Josèphe Martail er bloavezh 1886 e parrez Plounevez-Kintin (22), ha savet e oa bet en ur familh devezhourien lec'h ma veze kanet kalz. D'an oad a 16 vloaz, er bloavezh 1902, e timezas gant Mataô Bertrand, botaouer eus Sant-Nikolaz-ar-Pelem ha kuitaat a reas he familh da vont da chom gantañ e foukennoù ar votaouerien e Plusulian, Korle ha Kanuhel. Eno e oa ganet o c'hwec'h bugel. Bevañ a reas neuze buhez taer ar votaouerien a-raok ma vije graet o zemeurañs gant ar familh e Kanuhel.\nEr bloavezh 1958 e kanas er festoù-noz kentañ bet aozet e Larruen ha Sant-Nikolaz-ar-Pelem hag aet e oa ar maout ganti e konkourioù kanañ. Krog e oa da vezañ anavezet ha prizet gant adsaverien ar festoù-noz. E 1959 ez eas ar sonerien Jorj Kadoudal hag Étienne Rivoalan betek he zi e Kanuhel, asambles gant Claudine Mazéas. Peder abadenn enrollañ a reas hi gant ar ganerez war-lerc'h. Dielloù prizius hag oberoù da zaveiñ dezho dre ret int bremañ evit ar c'han e brezhoneg.\nWar an enrolladennoù e vez klevet Marie-Josèphe Bertrand o kanañ Skolvan, Al lez-vamm, Iwan Gamus, Kimiad paotred Plouilio, Galvadenn bugel, An intañv, Ar bonom kozh, Igenane, Distro ar martolod..., un dastumad marvailhus a werzioù hir, a c'halvoù bugulien, a ganaouennoù da zañsal...\nMarv eo e Kanuhel e 1970 d'an oad a 84 bloaz, pemp bloaz a-raok 'vije embannet Kahier Dastum n°5 hag ar bladenn gouestlet da Vro Fañch, warni nav c'han kanet ganti ha skignet evit ar wech kentañ.\nMarie-Josèphe Bertrand he deus awenet tout rummad nevez ar ganerien. Espar a oa talant ar ganerez, ha brav he c'hanoù, emezo. Ur vouezh a galite, un doare-kanañ kreñv ha kizidig, a ziskouezont ivez, asambles gant he zalant evit ar variezon ha frankiz burzhudus he mod personel da ganañ.\nEmañ ar ganerez e-touez ar re o deus graet ar muiañ evit kas ar rummadoù yaouank da ganañ gwerzioù en-dro.\nKevredigezh Dastum he deus gouestlet ur bladenn hag ul levrig da vMarie-Josèphe Bertrand en he dastumad «Grands interprètes de Bretagne».\nCollecteur et chanteur, le trégorrois Ifig Troadec est animateur-conservateur du patrimoine oral de Basse-Bretagne au sein de l’association Dastum.


Gujarat, en Unvaniezh India\nKalz a labouradegoù a zo e Gujarat, ar pezh a ra d'ar stad-se produiñ 19,8% eus marc'hadourezhioù greantel India. Uheloc'h eo ar goproù well-wazh eget e stadoù all India. E 2001 e oa annezet gant ouzhpenn 50 milion a dud.\nGandhinagar eo ar gêr-benn, ur gêr savet a-ratozh, diwar netra, evit bezañ pennlec'h ar stad hag anvet diwar Mahatma Gandhi a oa genidik eus Gujarat. Ahmedabad eo kêr vrasañ ar stad.\nAr goudjarateg (Gujarati) eo yezh ofisiel ar stad. Hag Hindoued eo an darn vrasañ eus an annezidi.\nE 1960 e oa bet krouet stad Gujarat evel m'emañ bremañ pa oa bet rannet Stad Mumbai diwar abegoù yezhel. Stad Mumbai hec'h-unan a oa bet savet e 1956 gant douaroù a oa e prezidantelezh Mumbai da vare an drevadennerien saoz.\nAdtapet diwar « https://br.wikipedia.org/w/index.php?title=Gujarat&oldid=1766425 »\nKemm diwezhañ d'an 27 Eos 2017 da 20:20\nKemmoù diwezhañ degaset d'ar bajenn-mañ d'an 27 Eos 2017, da 20:20.


Pajenn:Bonnaire - Mestr Pierrès, pe den guiziec ar bourg.djvu/39 - Wikimammenn\nPajenn:Bonnaire - Mestr Pierrès, pe den guiziec ar bourg.djvu/39\n— Mes, petra a sonjit-tu deus ar c’hreyer ?\n— Un instrumant êzet bras eo da zouguen, pehini, hervez hirdet e vranc, a ell servichout da boeza calz a varc'hadourez ; gouscoude n’en deo qet, evel mar ma bremâ, just bras ; ha ne zòn qet nemeur contant da velet poeza amman, lin pe traou all evelse ; rac gant un troic dorn dissimul ar prener a voar ober ar brava e varo d’ar güerzer, hep na vel mic. Calz a ve da lavaret var ar c’hreyer, pere n’en dint nemet toleret ; rac pa ve contestation, e zeo gant ar valanç e constater al lealdet.\nEn eur dremen dirac ar poeziou public, mestr Pierrès a zigassas sonch d’ar mêr demeus an dipositionou applicabl d’ar re a zo carguet eus an etablissamanchou-ze, pere, ma implichfent muzurioù faus, a ell beza condaonet da boanniou correctionel prononcet enep ar re a drompl var ar gantite demeus an dra güerzet. \n— An draze a seblant din just, eme ar mêr, rac ar poezer public, oc’h ober ar fonction doubl eus a voerzer hac a brener, a dromplfe an eil pe eguile, ma ne ve qet reiz e instrumantchou, pe ma abusfe oute er fêçon d’en em servicha dioute. An dud-se a exich un evestet particulier.\n— Er memes tra, eme mestr Pierrès, evel ar re a voerz marc’hadourez da boez grêt, evel ar goulou, ha traou all exposet e güerz, dre ma represantont ur poez determinet. Ar prener a feiz vad, pehini a bren a gonfianç, a zo necesseramant tromplet, ma n'en deus qet ar brecotion da laqat placi ar varc’hadourez er balançou, hac e zeo er sanç-se en deus\n↑ Arrêt eus a Les ar gassation eus ar 7 Germinal bloavez IX, titr 7t no 159, p. 298.\nAdtapet diwar « https://br.wikisource.org/w/index.php?title=Pajenn:Bonnaire_-_Mestr_Pierrès,_pe_den_guiziec_ar_bourg.djvu/39&oldid=113963 »\nKemmoù diwezhañ degaset d'ar bajenn-mañ d'an 23 Gen 2018, da 19:58.


Éamonn Ceannt - Wikipedia\nÉamonn Ceannt (Edward Thomas Kent), ganet d'an 21 a viz Gwengolo 1881 ha marvet d'an 8 a viz Mae 1916, a oa ur broadelour hag un dispac'hour iwerzhonat.\nCeannt a zo bet ganet e Glenamaddy e Ballymoe e-barzh kontelezh Galway en ur familh a seizh bugel. E dad oa un ezel eus ar Royal Irish Constabulary, polis Iwerzhon ar gouarnamant saoz. Pan eas war e leve e 1882, eñ hag e familh a yeas war-zu Dulenn.\nEno e teuas Ceannt da vezañ desachet gant ar strolladoù sevenadurel hag ar stourm broadel iwerzhonat. Dont a reas da vezañ un ezel eus ar Gaelic League (adalek e zonedigezh er gevredigezh e cheñchas stumm e anv "Edward" evit kemer ar stumm iwerzhonek: "Éamonn") ha dont a reas da vezañ ur soner pib-ilin eus ar re wellañ. Mont a reas da seniñ dirak ar Pab Pi X. Labourat a reas e kontouriezh an Dublin Corporation.\nWar-dro 1913 e teuas da vezañ un ezel eus an Irish Republican Brotherhood, ha diwezhatoc'h unan eus krouerien an Irish Volunteers. Ceannt oa unan eus izili kuzul milourel evit aozadur Emsavadeg Pask e 1916, ha sinañ a reas gant ar re all embannadenn ar Republik. Lakaet e oa bet e penn 4vet batailhon ar Volunteers, hag e-pad an emsavadeg e oa staliet e South Dublin Union hag e-kichen strilherezh Marrowbone Lane gant ouzhpenn kant den dindan e urzhioù (e eil-a-gamp, Cathal Brugha, ha William Thomas Cosgrave). E vagad-stourm a reas kalz a emgannoù e-pad ar sizhunvezh, met kodianañ a rejont d'ar Saozon pa oa bet goulennet diganto gant ar c'homandant Patrick Pearse. Tachennoù ha savadurioù dalc'het gant Ceannt a oa e-touez a re nemeto na oant ket bet tapet gant ar Saozon (gant Milin Boland dalc'het gant Éamon de Valera).\nCeannt a zo bet toullbac'het e Kilmainham betek ma vije kaset d'ar marv d'an 8 a viz Mae 1916, pa oa 34 bloaz.\nAdtapet diwar « https://br.wikipedia.org/w/index.php?title=Éamonn_Ceannt&oldid=1841892 »\nDernière modification le 19 Gou 2019, à 13:16\nKemmoù diwezhañ degaset d'ar bajenn-mañ d'an 19 Gou 2019, da 13:16.


Deskit brezhoneg àr zouar Alre ! - Ti Douar Alre\nDeskit brezhoneg àr zouar Alre !\nÀr zouar Alre e vez roet kentelioù brezhoneg d'an dud daet get div gevredigezh :\nKerlenn Sten Kidna hag Ar Vammenn. Kentelioù a vez evit an deraouidi met ivez evit an dud en o aes get ar yezh c'hoant gete monet pelloc'h. Moaien 'zo heuilhiñ kentelioù àr 7 kumun àr dachad ar gumuniezh-kumunioù : en Alre, e Krac'h, e Landevant, e Lokoal-Mendon, e Pleuwigner, e Santez-Anna hag e Sant-Filiberzh. Lañset eo ar blezad kentelioù a-c'houde an 19 a viz Gwengolo met n'eo ket re ziwezhat evit krogiñ e-barzh !\nDait da gomz ha da beurzeskiñ brezhoneg get an div skol-noz a gaver er c'hornad. Na zoujit ket a vont e darempred geneomp dre bellgomz d'ar 02 97 78 41 40 pe dre bostel é kas ho kemennadenn da oliertidouaralre@gmail.com.\nGellet a rit ivez teurel ur sell àr c'hinnig kentelioù brezhoneg e Bro An Alre é klikiñ amañ.\nKentelioù brezhoneg 2016


tañva - Wikeriadur\n1.3 Furm verb\nEus ar ger krennvrezhonek taffha, kar d'ar ger tava (« tañva ») e kerneveureg, eus ur bennrann geltiek *tam ha *tab-, peuzdigenvez, hag a gaver ivez e-barzh « teod ».\ntañva /ˈtãːva/ verb kreñv eeun (anv-gwan-verb : tañvaet) (displegadur)\nMerzout a-ratozh blaz un dra bennak war-bouez an teod.\n(Dre astenn-ster) Debriñ.\nPa zavo flear gantañ e teuio al louarn d'e dañva. — (Tad Medar, An Tri Aotrou, 1981, p. 112.)\n(skeudennek) Anavezout "blaz" un dra bennak gant skiantoù all estreget an tañva.\nVa c'hoant oa komz dreist-oll euz buhez ha gwirionez e daolennou, euz e vrezoneg yah ha pinvidig, leun a heriou saouruz, ganto blaz o horn-bro, hag a garfer lezer da deuzi war an teod evid o zañva pelloh. — (Tad Medar, An Tri Aotrou, 1981, p. 4 ar rakskrid gant F. Falc'hun.)\n(skeudennek) Bevañ un dra bennak nevez.\nSetu an daou bried yaouank en o zi nevez, eüruz o tañva o harantez. — (Tad Medar, An Tri Aotrou, 1981, p. 73.)\nUn doare da beurzeskiñ ur yezh all, da dañva ur sevenadur all... — (Erasmus, tañva ar vuhez e lec'h all..., Sillage, niv. 148, Here-Du 2011, p. 25.)\ntañva meur a soubenn : kaout meur a soubenn, gwelout meur a varr-avel, tremen dre ar pikoù\nreiñ un tañva eus un dra bennak\n« [...] ; met an dud a zo ker laosk o c'halon bremañ, ma 'z eo ret rei eun tañva d'ezo eus ar pez a vezo d'ezo, [...]. [...] ? » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 13.)\nkaout an tañva\nalamaneg : schmecken (de)\nesperanteg : gustumi (eo)\nfinneg : maistaa (fi)\ngalleg : gouter (fr)\nitalianeg : assaggiare (it)\nnederlandeg : smaken (nl)\nokitaneg : tastar (oc)\nsaozneg : taste (en)\nspagnoleg : probar (es) , degustar (es)\nuhelsorabeg : słodźeć (hsb)\nFurm ar verb tañva e trede gour unan an amzer-vremañ, en doare-disklêriañ.\nFurm ar verb tañva en eil gour unan an doare-gourc'hemenn.\n : Ar c'hCatholicon\n : Lexique Étymologique des termes les plus usuels du Breton Moderne, p. 260.\nAdtapet diwar « https://br.wiktionary.org/w/index.php?title=tañva&oldid=298147 »\nVerboù hep dibenn\nKemmoù diwezhañ degaset d'ar bajenn-mañ d'an 29 Ebr 2020, da 11:51.


Distrig kevreadel - Wikipedia\nUn distrig kevreadel zo ur rann eus ur vro gevreadel. Rannet e vez ar broioù kevreadel pe etre stadoù kevreet (evel Alamagn pe ar Stadoù-Unanet) pe etre proviñsoù (evel Arc'hantina), hag a-wechoù e vez un distrig kevredadel ouzhpenn, ha hennezh n'eo ket ur stad pe ur broviñs emren evel ar re all, peogwir eo stag ouzh ar gouarnamant kreiz.\n3 Amerika ar Su\nEmañ sez gouarnamant kevreadel amerikan en un distrig kevreadel anvet Distrig Columbia (District of Columbia, e saozneg), e-lec'h emañ ar gêr-benn: Washington DC. En tu all da se ez eus meur a seurt distrig kevreadel all dindan gouarnamant ar Staodù-Unanet ha n'int ket stag ouzh bezañs ur gêr-benn:\nAr reizhiad lezioù-barn kevredael a rann pep Stad, mui distrigoù Columbia ha Puerto Rico, e meur a zistrig kevreadel justis. Kavout a reer enne pep a lez-varn distrig eus ar Stadoù-Unanet hag a lez evit ar freuzioù-stal.\nBank Kreiz ar Stadoù-Unanet, ar mirlec'h kevreadel, zo anezhañ daouzek bank er vro a-bezh; pep hini eus ar bankoù-se a ra war-dro un distrig eus ar mirlec'h kevreadel.\nE Malaysia e vez graet gant an anv "tiriegezh kevreadel" (Malayeg: Wilayah Persekutuan) evit an teir rannvro lakaet war-eeun dindan renerezh ar gouarnamant kevreael: Kuala Lumpur (kêr-benn ar Stad), Putrajaya (kreizenn velestradurel ar gouarnamant kevreadel) hag Enez Labuan (kreizenn arc'hanterezh offshore etrebroadel).\nAmerika ar SuAozañ\nPa gomzer eus distrig kevreael (Distrito Federal) e spagnoleg ha portugaleg) e vez anv:\npe eus distrig kevreadel Arc'hantina (hiziv kêr emren Buenos Aires)\npe eus distrig kevreadel Brazil\npe eus distrig kevreadel Mec'hiko\npe eus distrig kevreadel Venezuela\nN'eus nemet unan e pep bro.\nDistrito federal Arc'hantina: ar bajenn-mañ\nAdtapet diwar « https://br.wikipedia.org/w/index.php?title=Distrig_kevreadel&oldid=1516180 »\nKemm diwezhañ d'an 7 Gou 2013 da 16:32\nKemmoù diwezhañ degaset d'ar bajenn-mañ d'an 7 Gou 2013, da 16:32.


1 Timoteo 6 CCO - Jo̱guɨ jaléngˈˋ dseaˋ quiáˈˉ - Bible Gateway\n1 Timoteo 6 Chinanteco de Comaltepec (CCO)\n6 Jo̱guɨ jaléngˈˋ dseaˋ quiáˈˉ Dseaˋ Jmáangˉ i̱ jmóoˋ ta˜ quiáˈˉ dseaˋ ˈnéˉ e eáamˊ nijmɨˈgórˋ fiir˜ e lɨ˜ jmóorˋ ta˜ do, jo̱ lajo̱baˈ jaˋ niˈuíingˉ e niféˈˋ dseaˋ gaˋ uii˜ quiáˈˉ Fidiéeˇ jo̱guɨ uii˜ quiáˈˉ júuˆ quiáˈrˉ cajo̱. 2 Jo̱guɨ song i̱ lɨɨng˜ dseaˋ quiáˈˉ Dseaˋ Jmáangˉ i̱ jmóoˋ ta˜ quiáˈˉ dseaˋ do seengˋ fiir˜ i̱ lɨ́ɨngˊ dseaˋ quiáˈˉ Dseaˋ Jmáangˉ cajo̱, jo̱ jie˜ mɨˊ tʉ́rˋ e jmɨˈgóˋreiñˈ, dsʉco̱ˈ røøbˋ teáaiñˉ fɨˊ guiʉ́ˉ có̱o̱ˈ˜ Dseaˋ Jmáangˉ. Co̱ˈ lɨ́ˈˆ lɨˊ ˈnéˉ e nijmitir˜ røøˋguɨ jaléˈˋ ta˜ quiʉˈˊ i̱ fiir˜ do, dsʉco̱ˈ dseaˋ quiáˈˉ Dseaˋ Jmáangˉ i̱ ˈneáangˋ rúngˈˋ lɨ́ɨngˊ i̱ dseaˋ i̱ íngˈˋ e ta˜ e jmóoˋ i̱ dseaˋ i̱ jmóoˋ ta˜ quiáˈrˉ do. Jo̱baˈ fɨ́ɨˉguɨ́ɨ ˈnʉˋ, Timoteo, éeˈ˜guɨ dseaˋ jaléˈˋ e júuˆ na jo̱guɨ síiˈ˜guɨr cajo̱ e güɨjmiti˜bre lají̱i̱ˈ˜ e júuˆ jo̱.\n3 Jo̱ song seengˋ i̱ eˊ júuˆ e jiéˈˋguɨ e jaˋ cǿøngˋ røøˋ có̱o̱ˈ˜ jaléˈˋ júuˆ e caˈeˊ Dseaˋ Jmáangˉ jo̱guɨ có̱o̱ˈ˜ jaléˈˋ júuˆ quiáˈˉ jial nilɨseengˋ dseaˋ cøøngˋ có̱o̱ˈ˜ Fidiéeˇ, 4 jo̱baˈ i̱ dseaˋ íˋ lɨ́ɨiñˊ jaangˋ i̱ jlømˈˆ i̱ jaˋ e tɨɨngˋ jí̱i̱ˈ˜ co̱o̱ˋ. Co̱ˈ dseáˋ lafaˈ jmohuɨ́ɨˊ quiáˈrˉ e jmóorˋ ta˜ tɨ́ɨngˊ júuˆ quiáˈrˉ e jaˋ cuøˈrˊ júuˆ rúiñˈˋ có̱o̱ˈ˜ lɨ˜ doñiˊ e sɨ́ɨiñˋ; jo̱ fɨˊ jo̱b lɨ˜ uíingˉ jaléˈˋ dsihuɨ́ɨˊ jo̱guɨ e jaˋ seeiñˋ røøˋ jo̱guɨ e jmiguíiñˉ dseaˋ rúiñˈˋ jo̱guɨ e jaˋ seaˋ júuˆ ta˜ dsíiˊ quiáˈˉ rúiñˈˋ, 5 jo̱guɨ jmóorˋ ta˜ tɨ́ɨngˊ e jaˋ guiéngˉ jee˜ jaléngˈˋ dseaˋ rúiñˈˋ, co̱ˈ jmangˈˉ jaléˈˋ e ˈlɨˈˆbaˈ ɨˊ dsíirˊ, jo̱guɨ jaˋ cuíirˋ lají̱i̱ˈ˜ júuˆ seaˋ contøøngˉ e catɨ́ɨngˉ Dseaˋ Jmáangˉ, jo̱ jmáiñˈˋ ta˜ e júuˆ jo̱ e laco̱ˈ nilíˈrˋ cuuˉ. Jo̱ jie˜ mɨˊ jmooˈˋ e niquɨnˈˆ jee˜ jaléngˈˋ i̱ dseaˋ íˋ. 6 Jo̱ e jábˈˉ dseángˈˉ lajo̱b lɨ́ɨˊ, co̱ˈ eáamˊ jloˈˆ jo̱guɨ eáamˊ quíingˊ cajo̱ e júuˆ quiáˈˉ Fidiéeˇ quiáˈˉ jial nilɨseengˋ dseaˋ cøøngˋ có̱o̱ˈr˜, dsʉˈ lɨ́ɨˊ lajo̱ jí̱i̱ˈ˜ quiáˈˉ jaléngˈˋ dseaˋ i̱ jmiˈiáangˋ dsíiˊ có̱o̱ˈ˜ jí̱i̱ˈ˜ e seaˋ quiáˈˉbre. 7 Dsʉco̱ˈ jí̱i̱ˈ˜ co̱o̱ˋ jaˋ eeˋ mɨˊ seaˋ quíˉnaaˈ mɨ˜ calɨséngˋnaaˈ fɨˊ jmɨgüíˋ la, jo̱guɨ jí̱i̱ˈ˜ co̱o̱ˋ jaˋ e cuǿøngˋ líˋ léˆnaaˈ fɨˊ jmɨgüíˋ la mɨ˜ nidseáˈˆnaaˈ fɨˊ jmɨgüíˋ co̱o̱ˋ; 8 jo̱guɨ song seabˋ jaléˈˋ e quiee˜naaˈ jo̱guɨ jaléˈˋ sɨ̱́ˈˋnaaˈ, jo̱baˈ có̱o̱ˈ˜ jí̱i̱ˈ˜ e jo̱b ˈnéˉ e nijmiˈiáangˋ dsiˋnaaˈ. 9 Jo̱ dsʉˈ jaléngˈˋ dseaˋ i̱ eáangˊ iing˜ jmeángˈˋ yaang˜ e nilɨseaˋ cuuˉ quiáˈrˉ, jaˋ téˈrˋ e iiñ˜ nijmérˉ jaléˈˋ e jaˋ dseengˋ e laco̱ˈ nilíˈrˋ e cuuˉ do. Jo̱ jo̱b lɨ˜ uíingˆ e nisiˈˊ fɨˊ gaˋ quiáˈrˉ e nijmérˉ jaléˈˋ e jaˋ uiing˜ seaˋ jo̱guɨ eáangˊ ˈléeˊ quiáˈrˉ cajo̱. Jo̱ mɨ˜ jmóoˋ dseaˋ jaléˈˋ e jo̱, jo̱b lɨ˜ uíingˆ e íingˉ quiáˈˉ dseaˋ jo̱guɨ e nidsilíiñˋ fɨˊ lɨ˜ ˈlɨˈˆ mɨ˜ nitɨ́ˉ oor˜ quiáˈrˉ. 10 Dsʉco̱ˈ mɨ˜ dseángˈˉ eáangˊ dsináangˊ dseaˋ cuuˉ, jo̱b lɨ˜ uiing˜ quiáˈrˉ e iiñ˜ nijmérˉ jaléˈˋ e ˈlɨˈˆ; jo̱guɨ i̱ lɨɨng˜ dseaˋ nɨcatʉ́ˋbre e teáaiñˉ fɨˊ guiʉ́ˉ có̱o̱ˈ˜ Dseaˋ Jmáangˉ dsʉˈ uíiˈ˜ e jmóorˋ lajo̱, jo̱baˈ lana eáamˊ jaˋ juguiʉ́ˉ nɨseeiñˋ.\nJúuˆ laniingˉ quiáˈˉ Paaˉ e casɨ́ˈrˉ Timoteo\n11 Jo̱ fɨ́ɨˉguɨ́ɨ ˈnʉˋ, Timoteo, ˈnʉˋ i̱ lɨ́ɨngˊ dseaˋ quiáˈˉ Fidiéeˇ, jmihuíingˆ uøˈˊ quiáˈˉ jaléˈˋ e ˈlɨˈˆ na. Jo̱ güɨlɨseemˋbaˈ fɨˊ jmɨgüíˋ la e eeˈˇ jmangˈˉ e guiʉ́ˉ, jo̱guɨ contøømˉ ˈnéˉ guiing˜ oˈˊ e jmeˈˆ jí̱i̱ˈ˜ e iáangˋ dsíiˊ Fidiéeˇ jo̱guɨ e sinˈˊ teáˋ có̱o̱ˈ˜ júuˆ quiáˈrˉ jo̱guɨ e jmiˈneáanˈˋ dseaˋ rúnˈˋ jo̱guɨ e féngˈˊ oˈˊ có̱o̱ˈ˜ jaléˈˋ iihuɨ́ɨˊ e íinˈ˜ jo̱guɨ e jaˋ jmɨjløngˈˆ uøˈˊ có̱o̱ˈ˜ dseaˋ rúnˈˋ. 12 Jo̱guɨ cuǿøˈ˜ bíˋ uøˈˊ e contøøngˉ sínˈˉ teáˋ fɨˊ guiʉ́ˉ có̱o̱ˈ˜ Dseaˋ Jmáangˉ; jo̱guɨ jie˜ mɨˊ tiunˈˊ jaléˈˋ e júuˆ na, jo̱baˈ nitinˈ˜ fɨˊ lɨ˜ guiʉ́ˉ mɨ˜ nijúunˈˉ, dsʉco̱ˈ uiing˜ e lajo̱baˈ e catǿˈˉ Fidiéeˇ ˈnʉˋ, jo̱guɨ uiing˜ e jo̱baˈ cajo̱ cajmeeˉ ˈnʉˋ júuˆ fɨˊ quiniˇ fɨ́ɨngˊ dseaˋ e dseángˈˉ e jáˈˉbaˈ e sinˈˊ teáˋ có̱o̱ˈ˜ Dseaˋ Jmáangˉ. 13 Jo̱guɨ lana fɨ́ɨˉguɨ́ɨ ˈnʉˋ, Timoteo, fɨˊ quiniˇ Fidiéeˇ i̱ cuøˊ e jí̱ˈˋ dseaˋ fɨˊ jmɨgüíˋ la, jo̱guɨ cajo̱ fɨˊ quiniˇ Dseaˋ Jmáangˉ i̱ caféˈˋ juguiʉ́ˉ quiáˈˉ Fidiéeˇ fɨˊ quiniˇ Poncio Pilato, 14 jo̱baˈ fɨ́ɨˉguɨ́ɨ ˈnʉˋ e jméeˆbaˈ nʉ́ʉˈ˜ jaléˈˋ e nifɨ́ɨˆɨ ˈnʉˋ, jo̱ jaˋ jmɨsɨ́ɨnˈˆ jaléˈˋ e jo̱ có̱o̱ˈ˜ e jiéˈˋ, jo̱ lajo̱baˈ jaˋ e uiing˜ seaˋ e nijɨɨnˈ˜. Jo̱ jmeeˉbɨˈ lajo̱ cartɨˊ mɨ˜ nitɨ́ˉ íˈˋ e nigüéengˉtu̱ Fíiˋnaaˈ Dseaˋ Jmáangˉ fɨˊ jmɨgüíˋ la. 15 Jo̱ nijméˉ Fidiéeˇ lajo̱ mɨ˜ nitɨ́ˉ e íˈˋ jo̱, dsʉco̱ˈ jí̱i̱ˈ˜ íbˋ dseaˋ i̱ güeangˈˆ jo̱guɨ i̱ néeˊ ni˜ lajaléˈˋ có̱o̱ˈ˜ lajaléngˈˋ jo̱guɨ i̱ niingˉguɨ eáangˊ jee˜ jaléngˈˋ dseaˋ mogui˜, jo̱guɨ jí̱i̱ˈ˜ íbˋ Fii˜ féngˈˊ quiáˈˉ jaléngˈˋ dseaˋ quiʉˈˊ ta˜ cajo̱. 16 Jo̱guɨ jí̱i̱ˈ˜ íbˋ i̱ jaˋ tó̱o̱ˋ jmɨɨ˜ e nijúuiñˉ, jo̱guɨ contøømˉ seeiñˋ e guiiñ˜ lɨ˜ jloˈˆ jneáˋ jɨˋ e jí̱i̱ˈ˜ jaangˋ dseaˋ jmɨgüíˋ cuǿøngˋ líˋ dsiquiéeiñˊ fɨˊ jo̱, o̱ˈguɨ jí̱i̱ˈ˜ jaangˋ dseaˋ mɨˊ cangáaiñˋ dseaˋ do o̱ˈguɨ líˈrˋ faˈ e niníiñˉ dseaˋ do cajo̱. ¡Jo̱ majmifémˈˊbaaˈre lata˜, co̱ˈ jí̱i̱ˈ˜ íbˋ dseaˋ i̱ ˈgøngˈˊ! Jo̱ lajo̱b nilíˋ.\n17 Jo̱ fɨ́ɨˉguɨ́ɨ ˈnʉˋ, Timoteo, e júuˆ la: Síiˈ˜ jaléngˈˋ dseaˋ i̱ eáangˊ seaˋ cuuˉ fɨˊ jmɨgüíˋ la e jaˋ güɨjmɨjløngˈˆ yaaiñ˜ e eáangˊ ta˜ dsíirˊ có̱o̱ˈ˜ jaléˈˋ cuuˉ quiáˈrˉ, dsʉco̱ˈ jaléˈˋ e jo̱ seabˋ mɨ˜ jaˋ eeˋ quíingˊ jí̱i̱ˈ˜ co̱o̱ˋ. Dsʉˈ jaˋ ˈnéˉ jmérˉ lajo̱, co̱ˈ lɨ́ˈˆ lɨˊ ˈnéˉ jmérˉ e ta˜ dsíirˊ jí̱i̱ˈ˜ có̱o̱ˈ˜ Fidiéebˇ, co̱ˈ jí̱i̱ˈ˜ íˋbingˈ dseángˈˉ i̱ cuøˊ jaléˈˋ e ˈnéˉnaaˈ quiáˈˉ e se̱e̱ˉnaaˈ fɨˊ jmɨgüíˋ la. 18 Jo̱ síiˈ˜ jaléngˈˋ i̱ dseaˋ seaˋ cuuˉ do e güɨjméeˋbre jmangˈˉ jaléˈˋ e guiʉ́ˉ, jo̱guɨ e eáangˊ güɨjmɨcó̱o̱ˈr˜ jaléngˈˋ dseaˋ rúiñˈˋ, jo̱guɨ e contøøngˉ guiing˜ dsíirˊ e nijmɨcó̱o̱ˈr˜ có̱o̱ˈ˜ jaléˈˋ e seaˋ quiáˈrˉ jaléngˈˋ dseaˋ i̱ jaˋ seaˋ jaléˈˋ e ˈnéˉ. 19 Jo̱guɨ song nijmɨcó̱o̱ˈ˜ i̱ dseaˋ seaˋ cuuˉ do jaléngˈˋ dseaˋ rúiñˈˋ có̱o̱ˈ˜ jaléˈˋ e seaˋ quiáˈrˉ, jo̱baˈ seaˋ uiing˜ quiáˈrˉ e nitíiñˈ˜ fɨˊ lɨ˜ guiʉ́ˉ mɨ˜ nijúuiñˉ e nilɨseeiñˋ juguiʉ́ˉ júuˆ røøˋ lata˜.\nJúuˆ lɨ˜ cadséngˉ quiáˈˉ Paaˉ\n20 Jo̱ fɨ́ɨˉguɨ́ɨ ˈnʉˋ, Timoteo, jie˜ mɨˊ jmɨtúngˉ oˈˊ lají̱i̱ˈ˜ ta˜ e nɨcaˈíinˈ˜ quiáˈˉ Fidiéeˇ. Jo̱guɨ jie˜ mɨˊ jáˈˉ nuuˈˋ jaléˈˋ júuˆ ˈlɨˈˆ e jaˋ uiing˜ seaˋ, o̱ˈguɨ e jméeˈˆ ta˜ jɨ́ɨngˋ có̱o̱ˈ˜ jaléngˈˋ dseaˋ i̱ jíngˈˉ e tɨɨiñˋ ngáiñˈˋ. 21 Dsʉco̱ˈ i̱ lɨɨng˜ dseaˋ i̱ jáˈˉ nɨcalɨ́ngˉ e júuˆ jmɨgóoˋ do nɨcatʉ́ˋbre e jáˈˉ lɨ́ɨiñˋ júuˆ quiáˈˉ Dseaˋ Jmáangˉ.\nJo̱ mɨ́ɨˈ˜ɨ Fíiˋnaaˈ Fidiéeˇ e niˈɨ́rˉ güeaˈˆ quiáˈrˉ fɨˊ lɨ˜ seengˋnaˈ. Jo̱ lajo̱b nilíˋ.\nJo̱ lanab jí̱i̱ˈ˜ féˈˋ jiˋ laˈuii˜ quiáˈˉ Paaˉ e catɨ́ɨngˉ Timoteo.


Artez - Wikipedia\n(Adkaset eus Kontelezh Artez)\nEvit implijoù all, gwelet Artez (disheñvelout).\nBanniel Kontelezh Artez\nArtez (Artois e galleg) a oa ur broviñs istorel eus Bro-C'hall, etre Pikardi ha kontelezh Flandrez. En em ledañ a rae en-dro da gêr Arras, war un dachennad kement ha 4 000 km² bennak. E-touez ar c’hêrioù all zo en Artez e c’haller menegiñ Saint-Omer, Lens ha Béthune.\nArtez a glot mui pe vui gant diabarzh departamant Pas-de-Calais, ha gant arondisamantoù Arras, Béthune, Saint-Omer, ha Lens. En e gondon emañ ar gwelead glaou en em astenn pelloc’h er reter, e departamant an Nord hag e-kreiz Wallonia.\nUr gontelezh e oa Artez gwechall, a voe staget ouzh kontelezh Flandrez. E 1180 e voe roet da Vro-C’hall, da argouroù ur briñsez eus Flandrez. E 1237 e teuas da vezañ ur gontelezh distag en-dro, evit ur mab-bihan d’ar briñsez-se. Dre hêrezh e tremenas dindan ren duged Bourgogn e 1384. War-lerc’h marv an dug, Charlez an Her, e tegouezhas gant an Habsbourged ha tremen a reas goude-se dindan kurunenn Spagn. Da-heul emsavadegoù relijiel 1566 en Izelvroioù, ez eas e-barzh Unaniezh Artez (pe Unaniezh Atrecht), savet gant proviñsoù eus kreisteiz ar vro hag enebet ouzh Unaniezh Utrecht, savet gant proviñsoù an hanternoz e 1579. Artez ha kontelezh Hainaut a reas emglev gant ar roue Fulup II. Chom a reas Artez neuze en Izelvroioù Spagnol, betek ar mare ma voe aloubet gant ar C’hallaoued e-pad ar Brezel Tregont Vloaz. Staget e voe ouzh Bro-C’hall dre Feur-emglev ar Pireneoù e 1659, ha dont a reas da vezañ ur broviñs c’hall. Daoust ma veze graet gant ar galleg er vro e veze sellet ouzh Artez evel ul lodenn eus an Izelvroioù a-raok an amzer-se.\nArtez hiziv[kemmañ | kemmañ ar vammenn]\nSkol-veur Artez e Lens, staliet e ti renerien ar glaouegi (2003)\nKaoz a vez eus Artez c'hoazh a-wechoù evel en anv Skol-veur Artez.\nAdtapet diwar « https://br.wikipedia.org/w/index.php?title=Artez&oldid=1857869 »\nProviñsoù kozh Bro-C'hall\nKemmoù diwezhañ degaset d'ar bajenn-mañ d'an 1 Kzu 2019, da 01:35.


Kutaisi (ქუთაისი e jorjieg, distaget [kʰutʰɑisi]) zo ur gêr vras e Jorjia, an eil kêr vrasañ goude Tbilisi a-fet ar boblañs. Emañ er gornaoueg da Dbilisi, war lez ar stêr Rioni, ha kêr-benn Imereti eo.\nKutaisi, war ribl ar Rioni\nKêr-benn rouantelezh kozh Kolkida e oa Kutaisi. Kavet ez eus bet aspadennoù eus ar gêr-benn gozh, eus ar VIvet ha Vvet kantved kent J.K.\nE 2011 e oa bet divizet gant gouarnamant Mikheil Saakashvili staliañ parlamant Jorjia e Kutaisi. E miz Mae 2012 e oa bet digoret savadur nevez ar parlamant e Kutaisi gant Saakashvili. Kement-se a oa bet graet evit digreizennañ ar vro hag evit tostaat ar galloud politikel da Abc'hazia, hervez ar prezidant, met abeg a oa bet kavet er cheñchamant gant e enebourien a wele aze un doare da zisteraat ar galloud-lezenniñ e-skoaz ar galloud-seveniñ.\nGevellet eo Kutaisi gant ar c'hêrioù-mañ :\nAdtapet diwar « https://br.wikipedia.org/w/index.php?title=Kutaisi&oldid=1862506 »


Stumm eus an 22 Ebr 2020 da 16:29\n28 okted lamet , 3 miz zo\nStumm eus an 26 C'hwe 2019 da 08:42 (kemmañ)\nStumm red eus an 22 Ebr 2020 da 16:29 (kemmañ) (dizober)\nGoude [[taol-Stad]] [[Saddam Hussein]], penn ar [[strollad Baath]], e [] e oa bet tri brezel ma oa bet lazhet miliadoù a dud. Gwaskerezhioù gwadus, en o zouez gwaskerezhioù a-enep ar Gurded hag ar chiited, a oa bet ivez hag e-pad an dek bloavezhiad embargo. Torret e oa bet e renadur [[likelezh|lik]] e 2003 gant ar Stadoù-Unanet. Abaoe an aloubidigezh-se ez eus [[brezel diabarzh]] en Iraq, ma vez stourmet ouzh an alouberien, ma vez taolioù spont ha ma stourm ar Sunnited, ar Chiited, ar Gurded an eil ouzh egile.\nEn eil plas emañ Irak evit an niver a viradoù tireoul er bed a-bezh hag ezel eo eus an [[OPEP|ABET]] (ABET : Aozadur ar Broioù a Ezporzh Tireoul).\nEvit''Gwelet kaout titouroù nevez diwar-benn Irak, lennivez ar bajennpennad [[Brezel Irak]] (2003-20062011)]].''\nE [], da vare ar [[brezel yen]], he doa sinet Iraq [[emglev Baghdad]] hag evel-se e voe skoulmet ul liamm gant ar [[Stadoù-Unanet Amerika|Stadoù-Unanet]].\nE [] en doa kemeret ar jeneral Kassen ar galloud da-heul un taol-Stad all. Hennezh a voe drouklazhet avat d’an [[9 C'hwevrer|9 a viz C’hwevrer]] [] e-pad un taol-Stad nevez.\nD’an [[31 a viz Gouere]] [] e voe graet un taol-Stad adarre gant ar jeneral [[Ahmed Hassan al-Bakr]]. E [] e voe erlerc’hiet gant [[Saddam Hussein]].\nE-pad an hañv [] e voe aloubet [[Koweit]] gant Iraq. Pennkaoz e voe an aloubidigezh-se da [[Brezel ar Pleg-mor|eil brezel ar pleg-mor Arab-ha-Pers]]. Da c’houde ar brezel e voe lakaet embargo war ar vro e-pad daouzek vloavezh, diwar ziviz an ABU. Ur spont e oa bet evit Irakiz (1,5 milion a dud bet lazhet).\nD’an [[20 Meurzh|20 a viz Meurzh]] [] e oa bet taget Iraq gant armeoù kenunvanet ar [[Stadoù-Unanet Amerika|Stadoù-Unanet]] hag ar [[Rouantelezh-Unanet]], hag un dek bro bennak all : [[Japan]], [[Sukorea]], [[Polonia]], [[Spagn]] hag [[Italia]]. Diskaret e oa bet renad [[Saddam Hussein]] teir sizhun war-lerc’h. D’ar [[1añ Mae|1añ a viz Mae]] e voe lakaet un termen d’ar [[brezel en en IraqIrak|trede brezel ar pleg-mor Arab-ha-Pers]]. Abaoe eo aloubet ar vro gant an armeoù kenunvanet.\nD’an [[28 Mezheven|28 a viz Mezheven]] [] e oa bet lakaet war-sav ur gouarnamant da c’hortoz, diwar ziviz, hag [[Iyad Allaoui]] an hini eo a renas ar vro diwar ar mare-se. D’an [[30 Genver|30 a viz Genver]] [] e oa bet aozet ur gwir dilennadeg demokratel, ar pezh na oa ket bet graet er vro abaoe [], daoust d’ar [[sponterezh|sponterien]] a glaske levezoniñ an dud da chom hep mouezhiañ. Chiited ha Kurded Iraq avat a oa bet ur c’halz anezho o vouezhiañ.\n* Merc’hed : 23\nEr blegenn e oa armerzh ar vro da-heul aloubidigezh ar vro met krog eo d’ober berzh en-dro daoust d’an diasterioù zo anezho hiziv c’hoazh er vro. Kresk bras zo : 29,3 miliard a [[dolardollar amerikan|zolarioùzollarioù]] eo ar produadur diabarzh kriz (PDK), tra ma oa 18,4 miliard e 2005 gant ur produadur broadel kriz (PBK) dre zen a 780 $ e 2002, hervez ar [[Bank -bed]].\nAn [[eoul-maen]] eo barregezh kentañ ar vro. 2,03 milion a varilhadoù tireoul a veze produet bemdez e [] daoust ma oa kudennoù surentez er vro. Priziet e voe miradoù tireoul Iraq da 115 miliard a [[barilh|varilhadoù]] e []. N’eo ket reizh ar sifroù-se, war a seblant, hervez arbennigourien zo. Gant-se e oa Iraq en trede plas, dres war-lerc’h Arabia Saoudat hag Iran, evit an niver a viradoù tireoul.\n== Sevenadur ==\n== Lenn ivez ==\n* [[Brezel Iran-Iraq]]\n* [[Brezel Koweit]], []-[]\n** Oberiadenn [[Korventenn an dezerzh]] (Operation Desert Storm)\n* [[Brezel en Iraq, 2003Irak]], ([])\n** Oberiadenn [[Dieubidigezh Iraq]] (Operation Iraqi Freedom)\n* [[Dilennadeg Bodadenn Vroadel Iraq,Irak e 2005|Dilennadeg Bodadenn Vroadel IraqIrak]], ([])\nAdtapet diwar « https://br.wikipedia.org/wiki/Dibar:MobileDiff/1871988 »


Pajenn:Catechis, 1817.djvu/59 - Wikimammenn\nquet memes an hano-se, rac me am eus persecutet Ilis an Autro Doue. »\nN’en deus quet a desteni muy sclær. Cals eus an testo citet gant an Abostol a voa beo en amser ma comse. J. C. a voa en em discoet c’hoas d’ar Vadelen, d’ar groaguez santel, d’an daou disquibl Emmaüs. Ar Scritur a lavar sclær penaus an Ebestel ne voant quet disposet da gridi resurrection ho mæstr. Treti a resont a gontadello ar pez o devoa lavaret deze ar groaguez santel pere a voa bet er be, hac ous pere o devoa comset an Ælez. Ar veich quenta m’en em discoeas Jesus, Thomas a voa absant, ha ne c’houlenne quet cridi ar pez a levere an Ebestel all dezàn ; ret e voa dezàn guelet e unan, ha memes laquaat e viziet en toullo an tacho. Jesus ous en em discoe dezàn a lavaras : Evurus, Thomas, ar re n’o defo quet guelet, mæs o defo credet fermamant. Mæs an Ebestel goude bezàn guelet Jesus resuscitet, en em expose ep aon da bep sort danger ; prezeg a reont en creis Jerusalem resurrection ho mæstr divin. Ober a reont miraclo, soufr a reont ar maro evit souten ar pez a leront.\nAscension hon Salver.\nJesus goude e resurrection n’en em discoeas, eme S. Pêr, nemet d’an testo choaset gant Doue. N’en em discoeas quet d’an dud impi : ne voant quet dign eus ur faveur quer bras, hâ Doue en devoa bolonte da lezel guenemp ar merit eus hon fe, eme Tertulien, evit e recompansi. Rac ar fe-se n’e dise quet a verit, ma vise bet anavezet gant an oll ep distinction resurrection hon Salver. An den-Doue a chomas daou-uguent deiz goude e resurrection gant\nAdtapet diwar « https://br.wikisource.org/w/index.php?title=Pajenn:Catechis,_1817.djvu/59&oldid=118208 »\nKemmoù diwezhañ degaset d'ar bajenn-mañ d'an 7 Eos 2018, da 10:22.


Teodora Ginés (Santiago de los Caballeros, er Republik Dominikan) 1530-1598 a oa ur sonerez kuban eus ar XVIvet kantved. Ganti e vefe bet krouet ar son montuno, ha savet ar ganaouenn "Son de la Má Teodora".\nSoner bandola, e Venezuela, e 2007.\nGanet e oa Teodora Ginés e Santiago de los Caballeros, en enez La Española. Sonerez bandola e oa. Gant he c'hoar Micaela e tivroas da Guba ma kroged da deurel evezh ouzh sonerezh ar sklaved, ha disklavet e vijent bet o-div evit mont da seniñ gant laz iliz-veur Santiago de Cuba: Micaela evel violoñserez, ha Teodora evel sonerez bandola. Eno e sonent gant ar violoñser spagnol Pedro Almaza, eus Malaga, hag ar Portugalad Jacome Viceira, a sone « schawm » (fleüt barok).\nTeodora he defe savet " Son de la Má Teodora", war-dro 1562. Met gallout a rafe bezañ bet savet diwezhatoc'h, en enor dezhi.\nDastumet e voe ar ganaouenn gant ar C'huban Laureano Fuentes Matons, en e levr «Las artes en Santiago de Cuba», embannet en 1893. Hervezañ eo ar c'hentañ kanaouenn savet en istor Kuba. Ma vefe gwir ne vefe nemet ar c'hentañ kanaouenn spagnolek, rak an indianed Taino a save kanaouennoù a-raok donedigezh ar Spagnoled hag o sklaved du.\nAr ganaouenn Son de la Ma Teodora[kemmañ | kemmañ ar vammenn]\nKanet e veze en un doare kan ha diskan\n↑ Son la Ma Teodora\nAdtapet diwar « https://br.wikipedia.org/w/index.php?title=Teodora_Ginés&oldid=1960537 »


en em dennañ - Wikeriadur\nSavet diwar ar rannig-emober en em hag ar verb tennañ.\nen em dennañ /Distagadur ?/ verb emober (displegadur)\nen em dennañ d'ul lec'h bennak, en ul lec'h bennak : mont d'ul lec'h bennak da chom\nPep hini en em denn d'e vro. — (Jules Gros, Le trésor du breton parlé Deuxième Partie, 1970, p. 515.)\nN'ouzon ket pelec'h eo en em dennet ar c'hazh. — (Jules Gros, Le trésor du breton parlé Deuxième Partie, 1970, p. 515.)\nen em dennañ eus ul lec'h bennak: mont kuit alese\nGra evel ma lârin dit hag e c'hallfomp em dennañ ac'hann hon-daou. — (Fañch an Uhel, Kontadennoù ar Bobl/5, Al Liamm, 1994, p. 118.)\nMat, en em dennit neuze, alese, ma welin un dra bennak, rak me a wel un hanter gwelloc’h egedoc’h. — (Jakez Riou, An Ti Satanazet, Skridoù Breizh, 1944, p. 63.)\nen em dennañ eus ur pleg fall:\nE kredan e em dennfomp eus ar pleg-se, — (Fañch an Uhel, Kontadennoù ar Bobl/2, Al Liamm, 1985, p. 149.)\nen em dennañ digant unan bennak: e guitaat\nMet kerkent ma c'halle kaout e du e em denne digant e vamm hag e rede prim d'an aod. — (Fañch an Uhel, Kontadennoù ar Bobl/1, Al Liamm, 1984, p. 112.)\nEn em zibab, dont a-benn eus un diaezamant bennak\ngalleg : 1 se retirer (fr) , 2 s'en tirer (fr) se débrouiller (fr)\nAdtapet diwar « https://br.wiktionary.org/w/index.php?title=en_em_dennañ&oldid=303048 »\nKemmoù diwezhañ degaset d'ar bajenn-mañ d'an 4 Her 2020, da 18:35.


Kastell Tullgarn - Wikipedia\nKastell Tullgarn zo ur c’hastell e Sveden, e kumun Södertälje, e kontelezh Stockholm hag e proviñs Södermanland. E goueled ur pleg-mor emañ, hag a zo digor war ar Mor Baltel.\nSavet e voe ar c’hastell kentañ e dibenn ar XVIvet kantved. Eus kreiz ar XVIIvet kantved eo an hini a weler bremañ, dezhañ tri estaj ha tri zour, daou ront hag unan karrez. A bep tu d’ar savadur pennañ ez eus div gazel hag ur porzh etrezo.\nAbaoe 1935 emañ war ur roll monumantoù istorel (Byggnadsminne). Bez’ ez eo unan eus an unnek palez roueel a zo e Sveden. Perc’hennet eo gant ar stad, met gallout a ra roue Sveden hag e familh ober o annez ennañ. Talvezout a ra dezho da gastell-hañv, tra m’eo Kastell Drottningholm o annez boas.\nGweladenniñ ar c’hastell a c’haller.\n(sv) (en) Kastell Tullgarn\nAdtapet diwar « https://br.wikipedia.org/w/index.php?title=Kastell_Tullgarn&oldid=1981742 »\nKemmoù diwezhañ degaset d'ar bajenn-mañ d'an 19 Meu 2022, da 13:57.


Ar c’henta Miz Mari/Buez ar Verc’hez en Ejip - Wikimammenn\nAr c’henta Miz Mari/Buez ar Verc’hez en Ejip\nF. Hallégouët, 1868 (p. 99-108)\n◄ Ar Verc’hez o vont d’an Ejip Buez ar Verc’hez en Ejip Jesus choumed en templ ►\nAN TRIZECVET DERVEZ\nBuez ar Verc’hez en Ejip\nAr Verc’hez, evit mont di, a rancas ober ur guall bennad ent ; rac eus a Vetleem d’an Ejip, e counter daouzec dervez bale. Lacaat a reer e tispignas en ent ar pez e d-oa esperned eus ar presanchou bet digant an tri Roue eus ar Zao-Eol, goude beza bet sclerijenned var gement-se a berz Doue. En Ejip e kemeras un tiic e-harz ar gear a anver brema Kêr, ac e choumas var dro pemp bloaz en ul leac’h a reer aneza Matarieh. Setu ama petra lavar ar bellerinet bet eno. En ti ma oe Jesus, Mari ha Joseph o choum enna, ez euz atao un eienenn-zour, ur feunten viraculuz, ac en e c’hichen ur jardinic. Er jardinic-se, amzer zo bet, oa ur vezennic bennac a zirede diouto dour c’hoes-vad en d-oa calz a briz. En tiic-se, evit caout sonj eur ar re a zo bet enna o choum, meuled ra vezint, ar vroïs a zalc’he ur c’hleuzer (ul lamp) var-elum, betec ar bloaz 1560. Eleiz a bellerinet a iâ di da bardona, ac e leveront ez euz bet c’hoarvezed calz a viraclou dre vertuz an dour a deu ac’hano. Ker mad eo da eva ha ker iac’huz ma ranc ar re vraz ha pinvidic eus ar vro caout dour eus ar feunten-se da eva ouz o zec’hed. Var a leverer ive, el leac’h ma edo an ti, daoust n’euz mui eno nemet ar vein, e santer ur c’hoes vad, un dudi, evel e creiz ul liorzad bokedou.\nBeza distag diouz madou ar bed. Distruja ar pec’hed\nPa erruas en Ejip, Mari ne gavas eno na peadra d’en em vaga, na peadra d’en em visca, na ti ebed da ziscuiza diouz-tu enna, goude ar seurt beach.\nSonjit pegen paour en em gavas, pegement e rancas espern evit beva ar Mabic Jesus, gant pebez carantez e tiouere e-unan peb tra evita. Mar oc’h euz c’hoant e ve oc’h alvocadez en Ee, grit eveldi, bevit countant evel m’emaôc’h. Mar d-ôc’h paour, diouallit n’ho pe re a avi ouz ar madou braz ac ouz ar vuez eaz. Doue en d-euz kement a joa ouz ar baourentez, ma eo deuet eus an Ee, eleac’h ne gave paourentez ebed, var an douar, e-leac’h ma en d-euz e c’haved. Pa ho pezo berrentez ac izom, en em glemmit ouz Mari, ac i, evel ur vam dener, a entento ouzoc’h (a gavo deoc’h ar Baradoz). Mard-ôc’h pinvidic, dalc’hit ho calon distag diouz an danvez. Diouallit d’en em glasc re, en dibri, en eva, er guisca ; rac re a zigorou ac a stad eus ar c’horf a zispliz d’ar Verc’hez, bet paour e-unan. Arabat ive ober fae var ar paour, na beza criz outa. Grit vad deza, ac ar Verc’hez e devezo mui-ouz-vui a joa ouzoc’h, evel pa ve dezi e-unan ha da Jesus, ho pe great aluzenn.\nAr Verc’hez, paour evel ma oa eno, er vro bell-se, a ranke sousia eus e zi, ac evelato ne leze ket a-gostez e fedennou custum. Diouallit na deufe deoc’h lezel ho teveriou e kever Doue, var zigarez oc’h aferou all. Peur eo, ez euz muia izom da bedi ? Pa vezer trist, eme an Abostol, pa vez poaniou spered ha poaniou corf. Mari, en ur vro bell,etouez peb seurt guall-dud, a vevas eaz ha countant avoalc’h. Perac ? Pedi Doue a ree, ac o veza ma edo Jesus ganti, e d-oa joa ouz e foan. Beza gant Jesus, setu eno ar guir joauzdet, ha n’euz ini all ebed.\nAr vrassa poan e d-oa ar Verc’hez e bro an Ejip, oa gvelet ar pec’hejou a ree ar vroïs paian-se : kement e care an Aotrou Doue, ac kement a druez e d-oa ouz an dud keiz, a vele o vont a-err varzu an Ifern. Ha me, perac e raan ken nebeud a van eus ar pec’hejou, perac e reont ken nebeud a boan d’in ? Siouaz ! nebeud e caran va Doue ; re nebeud a joa am euz ouz an eneou prened ganta o vervel evito.\nEvit plizout da Vari, lacaït ho poan da zistruja ar pec’hed ennoc’h ac er re all. Ar Verc’hez a c’hounezas eleiz a eneou da Zoue e bro an Ejip, o pedi evito. O ! grit eveldi.\nUr soudard christen\nAc ez eo caër gvelet ar re a ranc divroa, mont pell pell diouz o zud, ac ez eo caer gvelet anezo o telc’her mad d’al lezenn gristen ! Pebez vad a reont, dezo o-unan ha d’ar re all. Etre kear Alre ac Anna Venet, oa un den torred gat al labour, ac a veze clanv aliez, eb den ebed da zelc’her bara deza, nemet ur mab. Petra deui-me da veza, eme Marc Thomas, petra deui-me da veza, ma ranc Vicent mont da zoudard. Mont a rancas, ac e dad, ur christen diouz ar penn, a zoublas da volontez Doue. Pa guitaas an den iaouanc, e lavaras e dad deza caout sonj e oa bet voested ha consacred d’ar Verc’hez, ac en devise digemer diganti en Ee, mar digouesse ganta mervel en arme. Vicent a guitaas, a rancas mont d’ar C’hrimee. Ac a bet gueich e rancas eno stourm, evit choum christen. E meur a c’hiz e oe clasked e lacaat da veza fall. Pa vise danjer da goueza er pec’hed, e lavare : Un den consacred d’ar Verc’hez, mont da ober kement all ! Goap a reet aneza, mes e a leze ar goaperez-ze da vont gat an avel. Unan, o veza clasked, endra c’helle, e denna d’an dizurz, eb galloud dont da benn aneza, a glascas e lacaat d’en em ganna outa. — Ne d-aan ket, eme ar zoudard fur, n’on d-euz ket a urz, na te na me, d’en em ganna ; mar bez greet un taol-essa evit kemeret dre nerz Sebastopol, e vezo gueled ac aoun on deuz-ni rag tan ar brezel. E lavar a deuas da vir. An tronoz e oe ar mad, evit kemeret Sebastopol. An ini a oa, an deiz a-raog, o clasc en em ganna, a oe tized gant un tenn, a gouezas d’an douar, ac a oa o vont da veza flastred dindan treid ar c’hezeg. An ini en doa revuzed en em ganna outa, a zammas aneza var e scoaz, ac cass aneza en ul leac’h sur. Pa velas, goude-ze, piou en doa e saveteed, e oe souezed maro. Penaoz, emeza, et euz galled ker buan-se en em denna, me var da scoaz, eus etre daouarn ar Russianet ? — Pedi em euz greet an Itron Varia, eme ar soudard mad ha caloneg, ac e deuz digassed e elez d’am zicour. Red-mad oa d’in savetei da vuez d’it, rac deac’h es boa c’hoant d’am laza. — Guir eo, eme egile, gvelet ac’hanot un den mad a ree poan d’in, ac anez da vadelez, oan maro brema. Mes, iviziken, me vezo un den all, ac a fell d’in, eveldot, en em gonsacri d’ar Verc’hez. — Bezomp mad gat ar re n’int ket ; discuezomp ez euz madelez o heul ar zantelez, rac Mari eo ar Vam a vadelez, Mater amabilis.\nAdtapet diwar « https://br.wikisource.org/w/index.php?title=Ar_c’henta_Miz_Mari/Buez_ar_Verc’hez_en_Ejip&oldid=87542 »\nKemmoù diwezhañ degaset d'ar bajenn-mañ d'an 4 Ebr 2016, da 18:09.


Buhez ar Zent. page 477, 478, 479, 480. Encyclopédie Marikavel.\npages 477, 478, 479, 480\nKentan devez a viz Gouere\nGwechall (1) e oa en Gwengamp eur vreuriez hanvet ar Vreuriez wenn, evit stagan, dre ar garante, an dud a bep renk, da lavaret eo, an dud a iliz, an noblanz hag ar bobl.\nEur banniel o devoa, ha warni eur fun a der neuden, gant ar geriou-man dindan :\n« Fun tri neud a zo diès da derri. »\nAr Vreuriez wenn he devoa ive eur batronez hag a oa ar Werc'hez, hag eur gouel bras d'an eil devez a viz gouere. En devez-ze, e veze induljansou da c'honid evit kement hini a bede en iliz ar Vreuriez, ar pez a zigase eno eleiz a dud diwar-dro.\nGant an amzer, e kreskas niver ar belerined, ha breman, da ze ar pardon, a 'n em gav d'ar zadorn arôk ar zul kentan a viz gouere, e rêr bep bla, en noz, eur prosesion hag a weler ennan ouspen dek mil pardoner, peb a c'holo gante, o vont dre ruiou kêr, en eur ganan meuleudiou an Itron-Varia Wir-Zikour.\nEr bla 1857, Hon Tad Santel ar Pab Pi IX, evit kreski an devosion en kenver Patronez ar Vreuriez wenn, a gasas diou gurunen aour da berson Gwengamp : unan evit ar Werc'hez, eben evit he Mabig, ha d'an 8 a viz gwengolo, er mêmes blavez, an ôtrou Le Mée, eskob Sant-Brieg, en hano ar pab, a gurunas an Itron-Varia Wir-Zikour.\nAn devez-ze a oe eun devez kaer evit Gwengampiz. War lein an iliz, er ruiou, ouz an tier, ne veze gwelet nemet drapoiou, glazvez ha garlanteziou; ar belerined, daoust d'ar gwall-amzer, a zirede a bep tu a vandennadou, hag ar parouziou a ziwar-dro a deue, an eil war-lerc'h eben, gant o c'hroaziou hag o banielou, en eur ganan meuleudiou ar Werc'hez Vari.\nAn oferen-bred a oe kanet gant eun eskob, hag an iliz ne oe ket bras awalc'h evit an dud.\nGoude ar gousperou, e oe grêt eur prosesion en kêr, hag an Itron-Varia Wir-Zikour, douget gant eiz beleg, a yeas er-mêz eus he iliz.\nEn he rôk ec'h ee, daou ha daou, ar re a oa en eur vreuriez bennak, ha leanezed a beb Urz hag a bep bro; endro d'ezi, ouspen c'houec'h kant beleg ha pemp eskob; war o lerc'h, eur bobl a belerined hag a 'n em zastumas war blasen vras ar vali.\nEno e oe diazezet ar Werc'hez war eun ôter uhel, hag an eskibien a zavas da lakat ar gurunen war he fenn. Kerkent e oe tennet ar c'hanol; ar c'hleier a zonas. An heol, goloët betek neuze gant ar c'houmoul, a zispakas e vannou skedus, hag an Itron-Varia Wir-Zikour, gant he mantel arc'hant hag he c'hurunen aour, a 'n em ziskouezas d'he bugale, kaer evel eur rouanez.\nGoude-ze e oe kaset endro d'an iliz, en eur ganan an Te Deum. Mer Gwengamp, a-beurz kêriz, a zigasas eur c'holaouen ar c'haeran d'ar Werc'hez kurunet.\nD'an 8 a viz gwengolo 1910, eo bet grêt en Gwengamp gouel an hanter-kantved bla abaoue m'oa bet kurunet an Itron-Varia Wir-Zikour, hag anat eo bet eno d'an holl ec'h a devosion ar Vretoned d'o Mamm vat, war gresk a-dreuz ar c'hantvejou. 12 eskob, 30 prosesion, 700 beleg, 30.000 den a oa diredet d'ar pardon bras-ze. An oferen-bred a oe kanet en kreiz ar vali, ha goude an Aviel, an ôtrou Dubourg, arc'heskob Roazon, a reas en brezoneg meuleudi an Itron-Varia ha hini he zervijer Charlez Bleiz, a enored ive en de-ze : « Breman tri bla ha hanter-kant, emezan, Breiz-Izel a oa deut da bardonan da Wengamp evit kurunedigez ar Werc'hez. Eleiz eus ar re a oa deut en de-ze a zo êt da welet o Mamm d'ar baradoz : mes ar fe a verve en o c'halon en deus digaset hirie o bugale da lidan ar memes gouel. Tregont mil kalon, bodet, strollet, stardet evel mellou eur chaden, setu ar prof hag ar gurunen a ginniget hirie d'an Itron-Varia Wir-Zikour, Notre-Dame de Vrai-Secours, n'eo ket Bon-Secours, evel ma lavar ar galleg.\n» En tu-hont d'an Itron-VariaWir-Zikour, deut oc'h ive da enori Charlez Bleiz, duk Breiz ha komt Gwengamp. En Blois e oa ganet, mes e galon a zo chomet en hon zouez, hag a drid hirie, dre vertu al lidou-man grêt evit an Itron-Varia hag evitan. Charlez Bleiz en deus poaniet epad e vue, hag en kreiz pep seurt trubuilhou, evit difenn e e wir. Mervel a reas dindan ar bec'h. Stourmomp garo eveltan, holl a-unan, evit difenn hon gwiriou a Vretoned hag a gristenien.\n» Dalc'het d'ho fe, Bretoned an argoad !\n» Dalc'het d'ho fe, Bretoned an arvor !\n» Bezet Bleizi en kreiz an emgann, ha miret dinam hoc'h enor, herve ger koz hon tadou : « Kentoc'h mervel eget en em gailhari ! »\nAn Itron-Varia Wir-Zikour a zo enoret ive en parouz Plounez, elec'h m'he deus eur pardon, an eil zul a viz gouere. N'eus ket en Goelo eur pardon ken brudet nag eur prosesion ken kaer. Milierou a belerined a 'n em gav en Plounez, d'ar zadorn arôk, 'benn ar gousperou kentan. D'ar zul, ar Werc'hez, gwisket evel eur rouanez, a ra tro ar prosesion douget war diskoa martoloded Plounez.\nPardon Gwir-Zikour an eus miret c'hoaz en he bleun gened kristen ar pardoniou gwechall. (2)\n(1) An A. Chatton, Levr Bugale Mari.\n(2) Epad ar Revolusion vras, pardon Gwir-Zikour a oe grèt, bep bla, en Plounez. Er bla 1791, mer Plounez, e hano Maignou, a zigemennie da vêr Pempoul dont gant e gonsailh d'ar prosesion, ha d'an ofiserien ha d'ar zoudarded a oa en kêr digas gante o fuzuliou.— « Breudeur, oe respontet d'ezan, arru vefomp holl en koulz. »\nHirie e rêr c'hoaz gouel sant Launeuk, hanvet ive Leonor, Lunaire, Lormel, ginidik eus Bro-Geumru, hag a deuas da chom en Breiz-Izel, e kerz ar VIet kantved, demdost d'ar mor ha da stêr ar Rans. Goude bezan prezeget d'ar baganed, e oe hanvet eskob en Aleth, eur gêr hag a oa 'lec'h ma 'man breman Sant-Servan.\nSant Launeuk a roas skoazel da Judual, mab Iona, prins an Domnone, da dec'hel arôk muntrer e dad, ar prins Konomor.\nBezan eo ar zant-màn patron meur a iliz hag a chapel en Breiz-Uhel. Pedet eo evit an drouk-daoulagad.\nO Itron-Varia, bezet, evidomp holl, Gwerc'hez ar Gwir-Zikour.\nDalc'het ar fe 'n bon c'hreiz


Sketla Segobrani vol1/Rann 01 - Wikimammenn\nSketla Segobrani vol1/Rann 01\nPrud’homme, 1923 (Kenta Kevrenn, p. 5-8)\nKent-skrid X3 Kentskrid gant Valerius Keltus ►\nKer gwaz ha m’eman aet ar bed war an tu-gin gand ar brezel ma n'eo ket souez e vije bet unan eus hor c’henvroïz harluet beteg e bro-Ejipt, du-hont pell-pell, etre an Azi hag an Afrik. Eno, hor c’henvrôad, eun Tarzek hervez, hag hen eur furcher, en dije dizolôet, e strad bez eur Faraon bennak, e bro-Fayoum moarvat e-lec’h ez oa gwech-all eun drevadennad a Gelted , eur « papurus » poultrennek, ha warnan dournskrid ar « Sketla ». Penaos ha pe dre hent ez eo deut an danevellou diwarnan beteg ennomp, kement-se avat n’ouzomp ket ;… hag, a zo gwaz, n’her gouezimp biken, steuziet-mik ma ’z eo an Tarzek, ha kollet da viken evel eus kel lïes hini all er brezel, pep roudenn anezan !… Daoust-pe-zaoust, pe wirion-rik pe wirhenvel hepken ez eo, fizians hon eus e vezo al levr-man deut-mat gant Breiziz. Rak ma kavint ennan ar pep reta-holl da bep pobl evit he blenia war-du hec’h Amzer-da-zont, — evel ar Steredenn a vlenias gwechall ar rouanez-Vajed war-du ar Silvidigez — : taolenn o Ganedigez, ma kemerint diouti Emskiant o Brôadelez keltiek. Emskiant o brôadelez hag o Galvedigez a bobl eo a renas hon Tadou p’o deus, a-ziwar an distera hadenn, astennet a-us d’ar bed-holl skourrou ar Vrôad Illur, gouez d’ezo, da lavarout eo Brôad holl-vrudet ar Gelted koz. Eun dlead d’eomp-ni, o gournizien, kerzout war o roudou hag ober hor galloud ma vo Keltia-da-zont par — ha dreist zoken ! — da Geltia-’zo-bet.\nKeltia da viken ! !\nDa ziluzia e hent d’al lenner a-dreuz d’ar Sketla, e kavor e dibenn al levr pe aman hag ahont war ar pajennou anezan :\n1° taolennou-douaroniez ;\n2° eun daolenn-amzeroniez a ray da sklerijenni ar pell-amzeriou evel ma ra an taolennou-douaroniez da skeudenni ar pell-vroiou ;\n3° notennou e-leiz e traon an enebennou d’an neb a fellfe d’ezan studia al levriou a ouiziegez diwar-benn hon Tadou, ar Gelted koz ;\n4° eur geriadur eus ar geriou diaes.\nDA EVESAAT : Dreist-holl, lennerien ger, na ve ket e vefec’h souezet pa welot hor gourdadou oc’h ober en o buhez, en o menoziou, en o oberou, evel paganed. Paganed ez oant-i e gwirionez, ha n’oufed gortoz anezo da gomz ha d’en em ren evel kristenien, pa n’oant ket ! Bravoc’h a ze n’eo ken an taoliou-kaer o deus graet !\n↑ Diwar-benn ar Gelted a reas o annez en Ejipt, lenn labour a bouez bras A. J. Reinach, les Gaulois en Egypte, Bourdel, 1911 (tennet eus ar Revue des études anciennes, 1911, p. 33-74) hag ar pennad-skrid embannet war ar Revue archéologigue, 1915, p. 20-35.\nAdtapet diwar « https://br.wikisource.org/w/index.php?title=Sketla_Segobrani_vol1/Rann_01&oldid=163596 »\nDernière modification le 6 Eos 2020, à 16:27\nKemmoù diwezhañ degaset d'ar bajenn-mañ d'an 6 Eos 2020, da 16:27.


Jakez Riou, kentel SADED 1963 | ur blog eo …\nur blog eo …\nur blog ouzhpenn nemetken\nJakez Riou, kentel SADED 1963\nPublié le 08/09/2018 par Yann-Ber\nSADED, Lennegezh 1, Preder 1963, Seizhvet kentel, Jakez Riou\nAn aozer a ra eus Jakez Riou ur soudard eus ar stourm brezhon.\nLusket eo bet Jakez Riou gant «ur c’halvedigezh a emsaver hag a skrivagner brezhonek». Anv ez eus eus e «arz» hag eus e «garantez ouzh e bobl». Priziet eo e «taolennoù an natur…resis ha barzhonius» er c’hevelennoù bodet e Geotenn ar Werc’hez, padal en dije bet ur «Yezh tost c’hoazh ouzh an teodyezh», un «emstagerezh brizh trivliek ouzh ur stumm stuzegezh a oa tonket da vont da get er vuhez arnevez». Tresoù ar gouerion zo «kaeraet ha divedekaet…un tammig… distag ma ‘z int diouzh o endro kevredigezhel gwirion».\nSetu pezh a skrive a-zivout kevelennoù Jakez Riou an hini en deus savet ar gentel-se e 1963.\nKroget ‘m eus da heuliañ kentelioù SADED (notenn 1) c’hwec’h bloavezh war lerc’h ma oa bet savet ar gentel-se. Emdroet e oa kalzig an dornad tud a laboure e stern ESB dre ar sammad labour a oa bet kaset da benn. Un diforc’h bras a oa etre an dud-se a glaske, hag an dud o doa dija kavet, a rae gant kealioù sonnet da vat amprestet digant ar stuzegezh ren ha pourvezet clés en main d’ ar boblañs gant ar skolioù-meur hag ar mediaoù. An dud-se o deus kuitaet ESB e 1969.\nE-barzh ESB e veze renet enklaskoù war a bep seurt tachennoù, politikel, armerzhel, prederouriezhel, poblañsel. Renet e oa al labour gant a bep seurt tud, en o zouez tud eveldon na oant ket bet stummet gant skol-veur Frañs.\nN’ eo ket distag danvez ar gentel seizh diouzh ar bed kozh, n’ eo ket bed kozh ar rakvrezel a oa hini Jakez Riou, hogen bed kozh Bretagne ar goude brezel, ur rannvro eus Frañs stummet diouzh ar bed arnevez, hini ar stuzegezh ren. Seurt bed arnevez zo ar bed kozh nevez a bouez war Vreizhiz ar goudebrezel, an henvoaz arnevez, a gemer lerc’h henvoaz koueriadel an etrebrezel.\nNe oa ket bet diorreet a-walc’h c’hoazh ar binvioù a rofe tro d’ ober an diforc’h etre politikaat ha politikerezh gant ar re a venne kenderc’hel an ober rezidek boulc’het e Breizh gant Gwalarn.\nAozer ar gentel a vesk an daou. Treuzplakañ a ra patromoù kozh kealiadurezh politikel Frañs war an arz ez eo skridoù Jakez Riou, ha war an danvez trehontiñ ez int.\nDezrann politikel ar c’helenner zo kalvezel rik, un dedalvezadur rekipeoù. Tremen a ra e-biou da zanvez ar c’hevelennoù hag an digor ez int war ur bed kalz ledanoc’h eget an emsav brezhon a zo stern e gentel.\nKouerion Jakez Riou zo tud vev, denion klok, beuzet e dislavaroù ur buhezañ. Ne dres ket Jakez Riou tudennoù, astenn a ra dimp buhezañ kouerion wirion dre astenn dimp e vuhezañ dezhañ e-unan a zo nes d’ o re. Liesek eo ar merzout en deus anezho.\nKen pell eo diouzh ar poltredoù savet gant tud prederiet gant livañ restachoù ur bed kozh aet da folklor, ha diouzh poltredoù ijinet gant stourmerion youlelour emsav brezhon ar goude brezel. An daou seurt poltredoù-se zo gwariet gant en hevelep brogarouriezh gaonac’h eskoret eus ar stuzegezh ren, heklev d’ ar chaovinegezh c’hall. N’ eo ket tarzhet c’hoazh ar c’hombod broadel.\nDiaes eo d’ ar vreizhkarourion soñjal o deus ar gouerion ur vuhez piaouel en tu all d’ ar poltredoù a savont anezho, eleze tudigoù aet da ziwallerion restachoù ur bed kozh, pe tudigoù destuziet gant ar stuzegezh ren o deus da adtapout ur stuziadur «diles» kollet ganto, gant skoazell an «emsaverion».\nAmparet eo poblañs Vreizh gant denion, a zo estreget dafar pe binvioù da vuhez ar renkadoù etre a ziviz en o lec’h piv int. O buhezañ n’ eo ket beved nemetken. Ezhomm ebet eus stummadur ar skol-veur frañses evit merzout kement-se.\nTrugarez vras da Jakez Riou a vezañ bet stuziet dre an destuziañ ha barrek da reiñ gwerc’h da zenelezh ar gouerion en e skridoù.\nDaoust dezhañ eo c’hoarvezet an dra, dezhañ ha d’ ar vandenn yaouankizoù a zo en em gavet e Breizh d’ ar mare-se. Gallet o dije disteurel o stuzegezh orin, pezh a reas lod brasañ o c’henseurted.\nAr yezh zo bet dezho ur benveg talvoudus. Ar yezh-se a hañval mont en deizioù-mañ d’ur benveg destuziañ, plegañ d’ ar stuzegezh ren evit ar yezhkarourion (Drevezañ iskenderc’hadoù «poblek» ar stuzegezh ren.), pa ‘z eo bet ur benveg rezidekaat gant tud Walarn.\nNomenoe, Oe ! zo kalz tostoc’h ouzh kalon aozer ar gentel seizh.\nUr pezh c’hoari a «zo gwriziennet en Emsav» «N’eo ket… un oberenn beurechu» «Diazezet ar skrid gant Youenn Drezen war-lerc’h marv ar skrivagner» «un oberenn aristofanek» «flemmerezh kevredigezhel ha politikel» «al librentezh a deod hag a varzhoniezh» «c’hoari gerioù» «mezvierion o vont da zizourañ… merc’hed pilet e strad ar foz» «nevez el lennegezh vrezhonek»«Ur Jakez Riou emsaver, skoilhet evel Roparz Hemon e-unan gant diseblanted e bobl e-keñver brogarouriezh Vreizh».\n«An emsaver sellet evel un den a netra, evel ur c’hlasker bara, hep kar na par, distaolet gant ar gevredigezh c’hall a zo o ren er vro-mañ, daoust dezhañ bezañ gwir vrientin e bobl»«tizhet krisoc’h eget Roparz Hemon gant digasted pobl vunut hor bro…»\nAze hon eus gant aozer ar gentel un dezerc’hañ eus an dud «izel», ar bobl, gant ar renkadoù etre dre ar stuzegezh ren a bleustront, bloc’heiladoù : tud ar bobl zo bambocherion, mezvierion, fouzherion…\nN’ eo ket reishoc’h pezh a skriv ar c’helenner a-zivout kouerion Jakez Riou e Nomenoe, Oe ! eget ar pezh a skriv war o divoud e Geotenn ar Werc’hez.\nTudennoù ar pezh-c’hoari a anad evel tud laouen a vevañ, zoken mard ‘eo diaes ar vuhez ganto.\nLabourat a reont kalz ha frouezh o labour zo skrapet diganto hep na vefe displeget mat dezho ar perag gant ar re a ren warno a zo beuzet er mojennoù kaer a savont.\nN’ eus nemet pa n’ o deus mui netra pe pa gouskont ma kav tudigoù ar pezh-c’hoari un nebeut frankiz. N’ eo ket souezhus ne rafent forzh bezañ renet gant Gallaoued pe gant Brezhoned.\nJakez Riou zo skrivagner ha n’eo ket emsaver, an emsaver meizet gant aozer ar gentel.\nUn den tost ouzh yezh ha buhezañ ar gouerion ha micherourion eo dre e vuhezhañ ha daoust, pe zoken bennozh, d’ ar stuzegezh tapet gant an tadoù en Euskadi.\nGoulennoù a hent e skridoù. Eskoriñ a reont en oberiañ renet gant stroll tud yaouank Gwalarn.\nN’ eus nemet brogarourion ar bloavezhioù pemont ha c’hwegont evit na sevel goulennoù war ar vuhezañ e brezhoneg en ur bed galleger, hogen ne bado ket ganto nemet gant ar re o deus kavet ur stael dindan ar Stad hag a bad o gouenn hiziv an deiz. Siwazh e kendaolont da lakaat da badout kozh kealiadurezhioù a zo kement a hentoù bac’h d’ ar rezid pa ‘z eont da heul roudoù ar stuzegezh ren.\nAn dud a netra a ra anv anezho Jakez Riou zo ar re dibourc’het ganto o stuzegezh henvoazel war un dro gant o stuzegezh skolveuriek. Diaes e vo ar vuhez dezho hogen pinvidik.\nDafar da gompren pezh a zo bet SADED hag all a vo kavet en embannadur klok eus ar gelaouenn Emsav hag en dastumad LAVAR eus an embannadurioù PREDER.\nPellgargañ dastumad Klok eus ar gelaouenn Emsav war ar bajenn-se :\nhttp://www.preder.net/index.php/br/levraoueg/emsav (Emsav klok en ur restr)\nPennadoù LAVAR a gaver al lod brasañ anezho(LAVAR 9 da LAVAR 17) war ar bajenn-se :\nCe contenu a été publié dans levrioù par Yann-Ber, et marqué avec arzoù, levrioù. Mettez-le en favori avec son permalien.


Buhez ar Zent. pages 442-443. Encyclopédie Marikavel.\nC'houezekvet devez a Vezeven\nSant Yan-Fransez Régis\nEus a Gompagnunez Jezuz (1597-1640)\nYan-Fransez Regis a zo unan eus ar brudetan sent ne deus roët Kompagnunez Jezuz d'an Iliz.\nGenel a reas en Foncouverte, en eskopti Narbon, d'an 3l a viz genver 1597; diskenn a rê eus unan eus gwellan ha brasan tiegeziou al Langedok.\nAdalek e vlaveziou teneran, e weled anat ennan ar merkou eus e zantelez da zont. Glan oa a galon ha troet war ar beden. Da naontek vla, e oe digemeret en Kompagnunez Jezuz, hag e skedas enni dre e humilite, e zentidigez, e garante evit Doue hag an nesan hag e zisprizans evitan e-unan.\nEr bla 1630, e oe beleget. Dal ma oe peurc'hrêt e studiou gantan, eo em roas holl da labourât evit silvidigez an ineou.\nMeneiou garo ar Vivarê, ar Vêlé hag ar Forez a welas anezan; redek a rê dreze, dre ar skorn hag an erc'h, an drez hag ar spern, da glask tud hanter-oue ar broiou-ze ; lakat a reas eun niver bras eus an dud-ze, touellet gant geier ar galvinisted, pe gollet gant o zechou l'ail, da anzao ar gwir fe ha da heuilh ar vue gristen.\nEr goanv e prezege war ar mêziou hag en hanv er c'hêriou. Gwellât a reas kalz stad ar vro, en Montpellier hag er Puy. Mont a rê da glask ar bec'herien d'an hospi-taliou, d'ar prizoniou, d'o zier.\nDivent oa e vadelez en kenver ar beorien. E-unan ec'h ee d'ober an dro evite; arc'hant, ed, dilhad, gweleou, linseliou, a oa holl treo hag a oa diouz e zoare. 0 zerri a rê en eur gambr a deuas da vezan tensor ar beorien; es-trevit eur wech e lakas an ed enni da greski dre virakl. Lezhanvet oe Tad ar beorien.\nPoanial reas ive da dennan diwar hent an dizenor ar merc'hed kez a gerze warnezan. A-benn diou wech, e ris-klas e vue evit mont war-dro an dud klanv gant ar vosen.\nSeul-vui oa mat en kenver e nesan, seul-vui oa kalet en e genver e-unan. Kastizan rê e gorf gant ar gourizou reun, ar chadennou houarn, ar skourjezou yud; evit gwele n'en devoa nemet eun dôl; ne gernere na gwin na tamm kig ebet d'e brejou, ha ne zebre nemet ar pez a oa red evit miret outan da vervel gant an naon.\nNe veve nemet evit Doue, ne gomze nemet eus a Zoue, ne zonje nemet en Doue.\nPa veze oc'h oferennan, an tân, a lake e galon da dridal hag e dâl da skedi, a yee ar c'hôr anezan betek kalonou ar re holl a veze en iliz.\nMervel a reas a greiz rei eur mision en Lalouvesk. d'an 31 a viz kerdu 1640.\nDiniver e oe an dud a deuas da bardonan d'e ve ha diniver ar miraklou a c'hoarvezas en e genver; rak-se, war c'houlenn roue Frans ha roue Spagn, hano Yan-Fransez Regis a oe laket war roll ar zent gant ar pab Klemant XII, er bla 1757.\nDiwar-benn hon c'harante evit an Otrou Doue\nJezuz-Krist en deus karet an dud : diskennct eo war an douar evit bezan o breur, se nascens dedit socium; en em guzet en deus dindan doareou ar bara, evit bezan o mager, convescens in edulium; rnarvet eo war ar groaz evit bezan o hanterour, se moriens in pretium; hag en nenv e vezo o c'hurunen, se regnans dat in prœmium.\nAn dud ive a garas Jezuz-Krist. An Ebestel a zilezas o madou, o bro hag o c'herent evit mont d'e heul; ar verzerien, kentoc'h eget e nac'h, a skuilhas o gwad, pa n'o devoa nemet eur ger da lavaret evit en em denn eus adre krabanou ar maro; ar zent ne vevent nemet evilan, ne gomzent nemet anezan. ne zonjent nemet ennan.\nHag en de a hirie, n'eus bro ebet ha ne vefe enni mammou o luskellat o bugale en e garante; n'eus bro ebet ha ne vefe enni tud yaouank hag, abalamour m'hen karont, a gav nerz awalc'h da stourm ouz o gwall dechou; n'eus bro ebet ha ne vefe enni tud koz. muioc'h a anaoudegez d'eze e-touez ar re varo egetetouezar re veo, n'a kaeran hano a gavont da lavarel eo hano Jezuz !\nHa ni, daoust ha birvidik eo ive hon c'harante en kenver Hon Zalver ?\nHen anaout a refomp diouz an aked a lakfomp da heuilh ec'hourc'hemennou.


Journal de Renaud Camus, samedi 6 janvier 2018\ncréée le lundi 8 janvier 2018, 0 h 10\nmodifiée le mercredi 10 janvier 2018, 11 h 35Plieux, samedi 6 janvier 2018, minuit et demi. Quelque chemin qu’on suive dans la pensée ou l’idéologie, on retombe sur Pierre Bourdieu : il est ~~~ ~~~~~~~~ ~~~~~~~ ~~~ ~~~ ~~~~~~~~~~ — ~~~ ~~~ ~~~~~~~~~ ~~~~, ~~~~~~~~~ ~~~~~ ~~~ Somerset un été, ~~~~~~~ ~~~ ~~~~, ~~~~~ ~~~~~~~ ~~~~~~~~~~, ~~~ ~~~~~ ~~~~~~~, ~~~ ~~~~~ ~~~~~~~~~~ ~~~~~~~~~~~~~~~ ~~ ~~~~~~~~ ~~~~~~~, ~~~ ~~~~ ~~~~~ ~~~~ ~~~~~~~~~ ~~~~~~~~~~~~~ ~~~ bourg.\nTous ~~~~ ~~~~~~~~~~~~~~ ~~~~~~~~ famille, comme premier ~~~~~~~~~~~ ~~~ ~~~~~. ~~~~~ ~~~ famille, ~~’~~~~ ~~~ ~~~~~ ~~~~~~. ~~~~~~~~~ ~~~~~~ ~~~~ ~~~~~~~ ~~~~~ ~~~ ~~~~~~~~ ~~~~ ~~~~~ ~~~~ ~~~ ~~~~~~~~~~ ~~~~~~~~~~~ ~~~ ~~~ ~~~~~~~~~~~~~, ~~~ l’héritage culturel, donc ~~~ ~~’~~~~~~~~~~, ~~~ ~~’~~~~~~~~~~~~ ~~~ ~~~~~ ~~~~ ~~’~~~~ ~~~~ ~~~ ~~~~~~~~, ~~~~~~~~~~~~~~~. ~~~ ~~~~ ~~ ~~’~~~~~~~~ ~~~ ~~~~~~ ~~~~~~~~~~~~~, ~~~ ~~~~~~~~ ~~~ ~~~ ~~~~~~~~-~~~~~~~~~~~ ~~ ~~~ ~~~~~~~~-~~~~~~~ du temps, occupation ~~~~ ~~~~~~~~ ; ~~~ ~~~~~~~~~ ~~ ~~’~~~~~~~~~~~, ~~~~~ ~~~ culture.\nL’abolition ~~~~~~~~~~~ ~~~~ ~~~~~~ ~~’~~~~ ~~~~ ~~’~~~~~~~~~~~~~~ ~~~~~~~~~~~ ~~~ ~~~~~ ~~~~~~~~~~, ~~~ ~~~~~~~~ ~~~ ~~~~~~~~~ ~~ ~~’~~~~~~~~~~~ ~~~~~ ~~~ temps, là encore, ~~~~~ ~~~~~~ ~~~~~ ~~~~~ ~~~~ ~~~~~~~~. ~~~~ ~~~~ ~~~~~, ~~~~ ~~~~~~~~~ ~~’~~~~~~~~, ~~~ ~~~~~~~~ ~~~~ ~~~~~~ ~~~ ~~~~~~~~, ~~’~~~~~~~~~, ~~’~~~~~~~~~~, ~~~ ~~~~~ : ~~~ ~~~’~~~~ ~~~~~ ~~~ ~~~~~~~ que d’eux-mêmes, tous ~~~~ ~~~~~~ — ~~’~~~~ ~~~ da capo ~~~~~~~~~~, ~~~~~~ ~~~~~ ~~’~~~~~~ ; ~~~ ~~~~~~~~~ ~~’~~~~~-~~~~~~~~~~~~~, ~~~~~ ~~~~ ~~~~~~~~~ ~~~ ~~~~ ~~~~~~~~ ~~~~~~ ~~~~~ ~~~~ ~~~~~~~. ~~~ ~~~~ ~~’~~~~~~~~~ à noter que ~~~ ~~~~~~~~~~~~~ ~~~ ~~~~~~ ~~~ ~~’~~~~~~~~~~~~ ~~~~ ~~~~~~, ~~~~ ~~~~~ ~~~ ~~~~~~~~ ~~~~ ~~~~~~~~ ~~~~~~~~~~~ ~~~~~ ~~ ~~~ ~~~~~~~~~~~ ~~~~~~~~~, ~~~~ ~~~~~~~~~~~ ~~~~~~~~~~~~~~ ~~~ ~~’~~~~~~~~~~~~~ ~~~ ~~~~~~~~ unique, qui rend ~~~ ~~~~~~~~ ~~~ ~~~ ~~~~~~~~ ~~~~~~~~~~~ ~~~~~ ~~ ~~~ ~~~~~~~~~~~ ~~~~ ~~~~~~~~ ~~~~~~ “~~~~~~~~~~~~~~~ ~~~~~~~~~~~~~” (~~’~~~~~~~ ~~~~ ~~~~ ~~~~~ ~~~~~~~~~~~~~ ~~~~~ ~~~~~~~~~~~ ~~~~ immigrées).\nQuarante ~~~~~~~~ ~~~~ ~~~~ à la douceur, ~~~ ~~ ~~~ ~~~~~~, ~~’~~~~ vieillesse ~~~~ racines, ~~~~~~ ~~~ ~~~~ ~~~ ~~~~~~. ~~’~~~~~~~~~~ ~~~~~~~~ ~~~~~~~~~ ~~~~~~~~~~~~~~~~ ~~~~ ~~’~~~~~~~~~~~~~, ~~~ ~~~~, ~~ ~~~~ bonne famille, ~~’~~~~-~~-~~~~~ ~~ une famille ancienne, ~~~~~~~ ~~~ ~~~~~~~ ~~~~~, ~~~ ~~~~ ~~~~~ ~~~~~~ ~~ ~~~~~~~~~~~~ ~~~~~~~~ ~~~~~~ ~~~ ~~~~~~~~~, ~~~ ~~~~~~~~ ~~’~~~~~~~~~~~ ~~~ ~~~~~~ ~~~ ~~~ ~~~~~~~~~~~~~~ (~~ ~~~~~~~~ ~~~~~ ~~~~ ~~~ sens de relations sociales).\nLa ~~~~~~~~~~ ~~ ~~~~~~~~~ ~~~ ~~~~ ~~~~~~~~, ~~~ ~~~~ ~~~ ~~’~~~~~~~~, ~~~~~ ~~~ ~~~~~~~ ~~~~~~~~~~, ~~~~~~~~~ ~~~~~~~~~~, ~~~ ~~~ ~~~~~ ~~~~ ~~~~~~. ~~~ ~~~~~~~~~ ~~~~~~~ d’invention ~~~ présent. J’ai relevé ~~~~~~~ ~~~~~ ~~~~~~~~~~, ~~~~~~~~~ ~~~~~~~~ ~~~ ~~~~~~~~ ~~~~~~~~~~, ~~~~ ~~’~~~~~~~~~~ ~~~ ~~~~~~~~ ~~’~~~~~~~~~, ~~~~ ~~~~~~~~~~~~~~ ~~~ ~~~~~~~~~~, ~~~ ~~~~~~~~~~~ ~~~~~ ~~ ~~~ ~~~~ ~~~~~~~ ~~~ ~~~~ ~~~~~~ pu se passer ~~~ XVIe ~~~~~~~, ~~~ ~~~ XVIIe, ~~~~~ ~~ ~~~ ~~~~ ~~~~~~~ ~~~’~~~ ~~ ~~~~~~ ~~~ ~~~~ ~~~~~~~~ ; ~~ ~~~ ~~~~ ~~~~~~~~~~~ ~~~~~ ~~~ concept, ~~~~ siècles, ni celui même ~~~ ~~~~~~. ~~’~~~~~~ ~~~~~~~~~~~~ ~~~~ ~~’~~~~~~ ~~~~~ ~~~~~~~~, ~~~~~ ~~~~~~~~ ~~~~~~~~~~, ~~~~~ ~~~~~~~, ~~~~~ ~~~~~, ~~~~~ ~~~~~~~~, ~~~~~ ~~~~~~~~~. ~~~ ~~~~~~~~ ~~~~ ~~~~~~~~~~~ ~~~~ ~~~~~~~~~~~~ ~~~ ~~~~ spécialistes, qui en ~~~~~ ~~~ ~~~’~~~~ ~~~~~~~~. ~~~ ~~~~ ~~~~~~~~~ ~~~ ~~~~~~~~, ~~~~~~~~~~~~~ ~~~~~~~~~~~~ ~~~~~~ lui.\nDans ~~~ ~~~~~~~~~ ~~~~ ~~~~~~~~~~~ ~~~~~~~~~~~~~, ~~~ ~~~~~~~~~~ ~~’~~~~~~~~~, ~~~ ~~~~~~~~~~~ ~~~~~~ ~~~~ ~~~~~~~~ ~~~~~~~~~~~, très intéressants symboliquement, ~~~ ~~~~~ ~~~~ ~~~~~~~-~~~~~~~~, ~~~~~ ~~~~~ ~~~~ ~~~~~~~~~~ ~~~~~ ~~~~~~~~ ~~~ ~~~~~ ~~~ ~~~~~ ~~~~~~~~~~~ ~~ ~~~~~~, ~~~~~~~~ ~~~~~ ~~~ ~~~~ ~~~~ ~~~~~~~~~~~ ~~’~~~~ ~~~~~~~~~ ~~~~~~~ ~~’~~~~~~. ~~~~~~~~ subsister seules en ~~~~~~ ~~~ ~~~~~~~ ~~~~~~~~~~~~~, ~~~~~~~~, ~~~ ~~~~~~~ ~~’~~~ ~~~~~~ ~~~~ ~~~~ ~~ ~~~~~ ~~~~~~~ ~~~~~~~~~, ~~ ~~~~~~~~~~ ~~~~ ~~~~~ ~~~ ~~~ ~~~~~~~~~ ? ~~~ ~~~~~ ~~~ ~~~~~ ~~’~~~~~~~~, pourquoi la couronne ?\nIl ~~~~ ~~~~~ ~~~~~~~~~~~~~ ~~~~ ~~~ ~~~~~~~~~~ ~~~~~~~~~~~~, ~~~ ~~~~~ ~~~~~~~~ (~~~ ~~~~~~ ~~~~~~~~~~~~), ~~’~~~~~~~~~ ~~~~~~~~~~~~~~~, ~~~~~ ~~~~~~~~~, ~~~~ ~~~~~ ~~~~~~~~, ~~~ ~~~~~~~ ~~~ ~~~ ~~~~~ : ~~~ ~~~~~~~ des privilèges, qu’ils ~~~~~~~ ~~~~~~~~~~~~ ~~~ ~~~~~~~~~~, ~~’~~~~~~~~ ~~~~ ~~~~~~ ~~~~~~ ~~~ ~~~~~~~~ ~~~~~~ ~~~ ~~’~~~~~~~~ ~~~~ ~~~~~~~~. ~~~~~ ~~~~ ~~~~~~~~ ~~~ ~~’~~~~~ ~~~ ~~~~~ ~~~~~ ~~~ ~~’~~~~~~ ~~~~ ~~’~~~~~~~~~, de sortir des ~~~~~~~~. ~~~ ~~~~ ~~~~~ ~~~~~~~~ ~~~~~. ~~~~~~~~ ~~~~~~ ?\nvoir l’entrée du samedi 6 janvier 2018 et son image dans Le Jour ni l’Heure


E 2009 he doa savet ur blog ma skrive pegen diaes e oa he buhez dindan gwask an Dalibaned e Traoñienn Swat e Pakistan. D'an 9 a viz Here 2012 e voe gloazet en he fenn pa voe tennet warni gant un Taliban. Graet e voe war he zro en un ospital e Birmingham, e Bro-Saoz, hag a-benn miz Meurzh 2013 e c'hallas mont d'ar skol en-dro, met e Birmingham ar wech-se.\n"Devezh Malala" a vez lidet d'an 10 a viz Du gant Aozadur ar Broadoù Unanet. E miz Here 2014 en deus divizet poellgor Priz Nobel ar Peoc'h reiñ Priz 2014 dezhi ha da g-Kailash Satyarthi, ur stourmer evit gwirioù ar vugale ivez.\nAdtapet diwar « https://br.wikipedia.org/w/index.php?title=Malala_Yousafzai&oldid=1873012 »\nDernière modification le 28 Ebr 2020, à 09:57\nKemmoù diwezhañ degaset d'ar bajenn-mañ d'an 28 Ebr 2020, da 09:57.


Diwanet - Wikipedia\nDiwanet eo anv ar gevredigezh hag a vod ar skolidi bet e Diwan.\nLogo treset gant Ewen Langoet\nD'an 19 a viz Meurzh 2004 e oa en em vodet ur vandenn skolidi gozh Diwan a-benn krouiñ ur gevredigezh evit sevel ur rouedad skolidi gozh. En devezh-se, ne oa bet roet anv ebet c'hoazh d'ar gevredigezh. E-doug an eil emvod, d'an 28 a viz Mae 2004, ez eo bet choazet an anv Diwanet, padal un anv all e stumm ur c'hoari-gerioù a oa bet soñjet ennañ ivez : BED pa vez troet skolidi gozh Diwan war-zu ar bed a-bezh hag a zo Bet E Diwan ivez). An emvod-meur kentañ a oa bet aozet e Kerampuilh e Karaez d'an 18 a viz Gwengolo 2004 hag an 60 den bennak a oa deuet di o deus krouet ar gevredigezh Diwanet da vat.\nDaou bal a zo bet roet d'ar gevredigezh : lakaat skolidi gozh Diwan da gaout liammoù kenetrezo ha lakaat ar brezhoneg hag ar sevenadur breizhat da vont war-raok. Al liammoù krouet a c'hello servijout da bep ezel, da skouer evit kavout sikour er bed micherel. A-benn tizhout ar palioù-se ez eus bet savet ul lec'hienn Internet e-lec'h ma vez renablet, da skouer, poltriji ar skolidi pa oant er 6vet klas.\nAr gevredigezh a sikour ivez da aozañ ur fest, bep bloaz, e Karaez, anvet an Taol-Lañs\nLec'hienn ar gevredigezh Diwanet\nAdtapet diwar « https://br.wikipedia.org/w/index.php?title=Diwanet&oldid=1853434 »


Kêr Karaez - Keleier diellaouet - Kêr a ya gant ur c'harr-tredan !\nKêr a ya gant ur c'harr-tredan !\nAr c'harr-tredan kentañ, ur c'h-Kangoo ZE eus ti Renault, zo en em gavet er servijoù e miz Mae. N'eo ket saotrus ha didrouz eo, hag emeur o komz diwar e benn dija. Un eil karr-tredan zo bet prenet ivez abaoe miz Mezheven.\n« Diwallit, emaon o loc'hañ ! » Souezhet e oa bet implijdi an ti-kêr a oa war al lec'h gantañ : Didrouz-kaer eo ar c'heflusker pa vez o vont en-dro. Aes eo ar c'harr da vleinañ, ken ez eo souezhus, dre ma'z eo emgefreek e sistem treuzkas ha dre ma n'eus ket ezhomm da cheñch tizh.\nAbaoe ar 16 a viz Mae e reer a-zevri gant ar c'h-Kangoo ZE. Graet e vez gantañ e plas ur Partner diesel evit mont ha dont e kêr. « Gallout a reer ober gantañ ur c'hant kilometr bennak hep adkargañ ar batiri, met degas a reomp da soñj deoc'h ne vez ket graet ouzhpenn 50 km bemdez e 80 % eus ar beajoù etre-kêrioù. », eme Alain Cadiou, dileuriad evit an endro bevañ.\nMont a ra ar c'h-Kangoo ZE en-dro war-bouez ur batiri Litiom-Ion hag adkarget e vez er mod standard dindan 6 pe 9 eurvezh. Ur bonn wall vox zo bet staliet, a-hend-all, en ti m'emañ ar servij naetaat nevez, e-kichenik an ti-kêr.\nUn daolenn-stur gant un ekometr a ro da c'houzout titouroù a bep seurt diwar mont en-dro ar c'harr pa vezer o vont gantañ, kerkoulz ha live karg ar batiri. « un ekometr a ro da c'houzout ivez hag-eñ e vezer o veveziñ pe oc'h adtapout energiezh ». Eeun eo an traoù : seul nebeutoc'h e vez sanket tizh, seul nebeutoc'h e vez bevezet tredan.\n« Pa'z eer gant ur c'harr-tredan ne vez ket dilaosket a CO2, n'eus ket a zilaoskadurioù saotrus ha koustañ a ra 2 € an deiz hepken ! », a gendalc'h an dilennad.\nEr mare-mañ ma vezer prederiet muioc'h-mui gant kudennoù an endro ha gant kresk prizioù an treloskoù eo deuet ar c'hirri naet da vezañ un dra a bouez bras evit ar gevredigezh. « Roll ar strollegezhioù eo diskouez ar skouer vat, broudañ an darn vrasañ eus an dud da vezañ dedennet gantañ. Setu perak hon eus dibabet skrivañ ar c'hemenn-mañ en div yezh war ar c'harr : Kêr Garaez a ruilh gant ur c'harr-tredan, lugit 'ta ! », eme Gristian Troadeg, ar Maer.\nEvit prenañ ar c'h-Kangoo ZE ez eus bet postet 17 900 € gant Kêr. An eil karr, ar Goupil G3, ur c'harr-servij brasoc'h en deus koustet 21 000 €. Goulennet ez eus bet un tamm skoazell digant Rannvro Breizh, Kuzul-departamant Penn-ar-Bed ha Poc'hêr kumuniezh evit arc'hantaouiñ an daou garr-se.


Pelec'h emañ Kiribati enr Meurvor Habask\nKiribati (distaget [ˈkiɾibas] e kiribateg), ent-hir Republik Kiribati (Ribaberika Kiribati e kiribateg, Republic of Kiribati e saozneg), zo ur riez enezek eus ar Meurvor Habask gant 32 atoll hag un enezenn gouralek ouzh hec'h ober ; 811 km² eo gorread douaroù ar Stad, strewet war 3 500 000 km² avat. Da 108 145 a dud e save ar boblañs e miz Gouere 2017. Tarawa Teinainano, en atoll Tarawa, eo ar gêr-benn.\nTri strollad inizi a zo, a gornôg da reter :\nan Inizi Gilbert (Tungaru e kiribateg, Gilbert Islands e saozneg), anezho 16 atoll: Abaiang, Abemama, Aranuka, Arorae, Beru, Butaritari, Kuria, Makin, Maiana, Marakei, Nikunau, Nonouti, Onotoa, Tabiteuea, Tamana ha Tarawa, en homañ ziwezhañ emañ ar gêr-benn, Tarawa Teinainano.\nan Inizi Pinikiti (Phoenix Islands), didud war-bouez Enez Kanton,\nInizi al Linenn : pemp anezho (Malden, Starbuck, Enez Caroline, Vostok hag Enez Flint) zo didud ; eno ez eus bet graet arnodoù nukleel gant Breizh-Veur ha SUA er bloavezhioù 1950.\nInizi all :\nBanaba, ha n'eo ket un atoll met ur makatea, poblet rouez.\nEmgann Tarawa a c'hoarvezas e miz Du 1943, etre soudarded SUA ha re Japan.\nJ. Maarten Troost : La vie sexuelle des cannibales: À la dérive dans le Pacifique Sud , Folio, 2013 (ISBN 978-2-07045-198-2)\nAdtapet diwar « https://br.wikipedia.org/w/index.php?title=Kiribati&oldid=1832791 »\nKemmoù diwezhañ degaset d'ar bajenn-mañ d'an 2 Ebr 2019, da 09:55.


De Otter - Wikipedia\nDe Otter e 2007\nDe Otter a zo ur veilh koad lec'hiet en Amsterdam, e karter Westerpark. Meilh diwezhañ un hollad meilhoù koad bet savet etre ar XVIIvet ha dibenn an XIXvet kantved e kornôg Singelgracht, hag a oa bevenn ar gêr d'ar mare-se, eo. De Otter a voe savet e 1631 hag ar skouer goshañ eus a re anvet Paltrokmolen eo. Hiziv an deiz ne chom nemet pemp anezho en Izelvroioù, ar peder meilh all evel-se a gaver e Haarlem, Zaandam, Zaanse Schans hag Arnhem.\nD'ar mare ma voe savet e oa lec'hiet mat-tre : kalz avel a oa e diavaez kêr Amsterdam, ha ne oa ket pell diouzh an hentoù a veze implijet da gas koad. Pa greskas ar gêr e cheñchas an traoù : kalz nebeutoc'h a avel a oa. Kempennet e voe ar savadur e 1996 ha raktreset e oa kas anezhañ da Uitgeest. Ne savas ket a-du an dud e-karg eus arondisamant Westerpark. Dirak ul lez-varn e voe kaset an afer neuze : d'an 23 a viz Eost 2006 e voe divizet e chomfe ar veilh war dachenn Amsterdam. Ar miliner, Paul Rijkers e anv, a guitaas ar veilh hag a zo chomet disimplij dibaoe ar mare-se.\nDe Otter war Nederlandse molendatabase (nedrlandeg)\nAdtapet diwar « https://br.wikipedia.org/w/index.php?title=De_Otter&oldid=1861743 »


Qui a tué l’homme-homard, J.M. Erre, Frañs (2019) | A ! Lenn...\nQui a tué l’homme-homard, J.M. Erre, Frañs (2019)\nEn ur gêriadenn vihan eus al Lozère, pell a oa, e oa en em gavet un doare sirk eus ar seurt a ziskouez tud nammet evel ma vijent euzhviled. Da heul drouglazh ar rener emañ c’hoazh ar strollad war al lec’h, chomet da greskiñ poblañs ar vro. An den-legestr a oa unan anezho. Muntret eo bet memes mod hag ar rener kozh. Piv an diaoul en deus graet an taol ?\nUn enklaskerez dibar zo war roud ar muntrer. Paraplegek, n’eo gouest da fiñval he-unan nemet ur biz, biz bras an dorn kleiz. Gantañ e sturia he c’hador-ruilh modern-kenañ, e skriv he levr, e lak ur vouezh kalvezel da respont eviti…\nOuzhpenn un enklask-polis skoulmet a-zoare eo al levr-mañ. Sot gant ar romantoù-polis e ro an dezrevellerez he holl drukloù d’al lenner, gant forzh serroù-lagad da vistri ar jener.\nEus holl romantoù J.M.Erre emañ hennezh e-touez ar re wellañ-tout. Ret eo e lenn goustadik, evit saouriñ ar c’havadennoù a ra de bep frazenn. Dichek, dirollet ha farsus-kenañ eo ar skritur. Me soñj din en deus ijinet ar skrivagner-mañ ur jener lennegel nevez : ar varzhoniezh komz-plaen farsus. Daoust da bep tra, e chom kazi gwirheñvel an itrik ha ne c’heller e mod ebet bezañ dipitet gant ar fin. N’eus netra re aes el levr.\nSeul fentus, m’on bet o sellet ouzh un abadenn-tele gantañ ar sizhun dremenet : ar paotr, kelenner war ar galleg, zo warnañ un tres eus ar re siriusañ. Piv a c’hellfe ijinañ eo ken dichadennet ha dornet e ijin ?\nThis entry was posted on Lun, Meurzh 11th, 2019 at 11:39\tand tagged with Erré, J.M.Erre, Jean, Marcel and posted in Fent, Galleg, Polis, Romantoù.\tYou can follow any responses to this entry through the RSS 2.0 feed.\n« Aon pe ober traoù, Yann-Baol an Noalleg (1975)\nMargaret Atwood, Istor ar vatezh ruz, bro-Ganada (1985) »


Pajenn:Perrot - Bue ar Zent.djvu/656 - Wikimammenn\nPajenn:Perrot - Bue ar Zent.djvu/656\nKentan devez warn-ugent a viz Gwengolo\nAbostol hag avieler\nMaze, ginidik eus ar Galile, a oa eur publikan, da lavaret eo, e oa unan eus ar bôtred karget da zastum ar gwiriou d’ar Romaned e-touez ar Judevien. Eun den oa eta, hag abalamour d’e vicher, a oa gwelet fall gant e genvroïz.\nEun devez, Jezuz, o tremen hed-a-hed mor Jenezareth, a gavas anezan azezet en e vureo hag a lavaras d’ezan : « Deut d’am heul. » Maze a zavas hag a zentas war an tôl ouz gourc’hemen an Otrou. Prest goude e reas eul lein vras en e di. Jezuz hag e ziskibien a deuas, ha kalz publikaned ha kalz pec’herien a azezas ouz tôl gante.\nAn Doktored hag ar Pharisianed, o welet e tebre an Otrou gant ar bublikaned ha gant ar bec’herien, a c’hrozmole hag a lavare d’an eskibien :\nPerak e tebr hag ec’h ev ho mestr gant ar bublikaned ha gant ar bec’herien ?\nO vezan klevet an dra-ze, Jezuz a lavaras d’eze :\n— N’eo ket ar re yac’h eo o deus ezom eus ar\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/656&oldid=140950 »


Buhez ar Sent/1912/Merzerien Nikomedi - Wikimammenn\nBuhez ar Sent/1912/Merzerien Nikomedi\n◄ Mari Mancini Merzerien Nikomedi Tarsila ►\nAn impalaer Dioklesian, laket pennadou ennan gant e vab-kaer Galer, a zisklerias an dekvet brezel bras d’ar gristenien, dre eur gemennadurez embannet en Nikomedi, ar 24 a viz c’houevrer 303. Unan a zaou a renked ober : kinnig ezans d’an doueou pe mervel.\nBihan e oe niver ar re a droas kein da Jezuz-Krist, en Nikomedi, en deveziou-ze. N’eus hano en istor nemet eus a ziou hag o dije nac’het o fe, hag a oe an diou impalaerez. Eleiz a gristenien-all a oa el lez, hag an evoa an impalaer pep fizianz enne, hag a gare evel e vugale ; ar re-man a gavas gwell gouzanv ar maro, kentoc’h evit mont d’ober dismegans da Zoue o badeziant.\nEuzeb en deus skrivet d’imp merzerenti Per, den a gambr an impalaer. Evel ne felle ket d’ezan kinnig ezans, e oe staget war eur marc’h koad ha dispennet e gorf a dôliou skourje. Eur wech ma oe dizoloet an eskern, e oe laket holen ha gwinegr war ar gouliou. Goude e oe astennet ’us d’an tan, evit peurdevi ar pez a gig a chome c’hoaz ouz e eskern. En doare-ze e varvas, diflach en e fe evel eur garreg en kreiz tarziou ar mor en kounnar. Dorothe, Gorgonius, hag eleiz a zervijerien-all eus ar palez, goude bezan bet skourjezet pell amzer, a oe mouget. An impalaer e-unan a chomas war al lec’h epad o merzerenti. Goude bezan roët ôtre d’o sebelian, e teuas keun d’ezan, ha gant aon na deujed da bedi en harz o relegou, e roas urz d’o zennan eus ar be ha d’o stlepel er mor : « Petra ra ze ? eme Laktans. Daoust hag ar re a chouzanv ar maro evit o Doue a zo nec’het gant o relegou ? Ma fell d’eze mervel, eo abalamour mont da lez an Otrou. »\nEpad ma oa evelse Dioklesian o lakat tud e di d’ar maro, kêr a-bez a oa ive er strafuilh hag er spont. Barnerien a oa en templou brasan, ha kement hini a vije difizianz anezan, e veze gourc’hemennet d’eze kinnig ezans, ha pa ne felle ket d’eze hen ober, e vezent kondaonet d’ar maro. N’eo ket hepken ar bôtred, ar merc’hed ive, hag ar vugale zoken, a veze heskinet. Da gentan, e oe kroget en dud a iliz. An eskob Anthim hag e veleien a oe barnet prim ha prim ha lazet en doareou dishenvel ; gante e varvas ive o c’herent ; a-wechou e vezent laket en eur vag ha stlapet er mor gant eur men ouz o goug ; a-wechou-all e veze grêt eun tântad endro d’eze d’o devi a vagad.\nAdtapet diwar « https://br.wikisource.org/w/index.php?title=Buhez_ar_Sent/1912/Merzerien_Nikomedi&oldid=38399 »\nKemmoù diwezhañ degaset d'ar bajenn-mañ d'an 9 Gou 2012, da 09:45.


Ar brezelioù etre an duged, ur gwir romant-kazetenn\nFellout a rae da rouaned Frañs ha Bro-Saoz bezañ mestr war Vreizh. Stourm a raent an eil enep egile dre o gwizien ha dre c’hoari gant an emglevioù. Staliet e voe un dug da vat pa zivizas Philippe Auguste lakaat Aliz, a oa kar da rouaned Bro-Saoz, d’eurediñ gant Pêr Dreux, ur Gall. Ren a reas hennezh, Pêr 1añ, oc’h en em ingalañ gant Gallaoued, Saozon ha noblañsed Breizh a bep eil. Er 14vet kantved, e-pad ar brezel Kant Vloaz, e voe brezel an Hêrezh etre Charlez Bleiz ha Yann Moñforzh. Da-heul ouzhpenn 20 vloaz a vrezelioù e teuas Yann Moñforzh da vezañ dug Breizh. War e lerc’h e teuas e vab a roas kalz a lañs d’ar vro.\nKestell-kreñv o zreid en dour\nEr mareoù brezeliñ-se e voe savet difennoù e marzoù ar reter, evel e Gwitreg, pe war an aod. Gwelet e vez c’hoazh kreñvlec’hioù o zourioù-meur annezus, e lec’hioù kaer-espar bord ar mor. Gallout a reer sellet ouzh an aod diwar hent-ged kastell muiañ-karet duged Breizh e Susinioù. Er C’hab Frehel e tremen ar pontoù-gwint a-us d’an tornaodoù. E-kreiz porzh Konk-Kerne emañ ar gêr-gloz, anezhi ur gwir enezennig eus ar Grennamzer birvilh enni.\nAn tiez o bannoù koad e-kreiz ar gouelioù !\nBevañ a rae an dud er goudor, a-dreñv ar mogerioù-kreñv. Er c’hêrioù e veze roet bod da waregerien ha marc’heien, en o mesk tud brudet evel Beltram Gwesklin. Kregiñ a raed da sevel tiez o bannoù koad. Bodet e veze enno kenvreuriezhioù evel e straed ar Gereon pe e straed ar C’hig-sall e Kemper. Pa dremener e straed ar Jerzual e Dinan ez eer war gil en amzer a-hed tiez porched. Ha kaeroc’h e vez c’hoazh da-geñver Gouel ar Ramparzhioù ! E Gwened e vez degaset livioù en-dro d’an talbennoù gant korbelloù da-geñver Gouelioù ar Grennamzer.\nPiv e oa sant Erwan ?\nSant Erwan eo, asambles gant santez Anna, ar sant a zo deuet ar gwellañ d’an dud e Breizh. En 13vet kantved e veze rentet ar justis e lez-varn Roazhon gant an alvokad Erwan Helori en un doare hag a yae a-du gant ar beorien. Krog e voe an dud neuze d’azeuliñ an addreser gwirioù-se, deuet da vezañ paeron ar Vretoned ha hini an alvokaded.


pab - Wikeriadur\nEus papa e latin.\npab /ˈpɑːp/ gourel (liester : pabed, pibien)\nDen a zo e penn an Iliz katolik roman.\nHon Tad Santel ar Pab : titl roet d'ar pab gant ar gatoliked.\n-Rouesañ tra zo er bed? -Kaoc'h ar pab. — (?, p. ?.)\n↑ Ar ger latin pāpa er geriadur Gaffiot enlinenn.\nAdtapet diwar « https://br.wiktionary.org/w/index.php?title=pab&oldid=253108 »\nKemmoù diwezhañ degaset d'ar bajenn-mañ d'an 26 Kzu 2017, da 18:19.


Prosez Galv Plouared : CGT Gwengamp a c'houlenn ur jubennour evit ar vrezhonegerien a vo barnet - Bretagne Info\nProsez Galv Plouared : CGT Gwengamp a c’houlenn ur jubennour evit ar vrezhonegerien a vo barnet\nD’an 12 a viz Mae e vo barnet pevar stourmer politikel eus Bro-Dreger kar o dije hervez ar prokulor stanket trenioù e kumun Plouared da vare ar stourm enep d’al lezenn labour.\nD’ar 6 a viz Mae e vanifesto o harperien adalek 11 e dirak ti-gar Gwengamp.\nAr pevar den a zo perzh eus Nuit Debout pe Breizh O Stourm a ra gant ar brezhoneg er gêr hag en o lec’h labour. Setu m’o doa respontet e brezhoneg d’an archerien evit lod anezhe ha setu perak e nac’hfont ober gant ar galleg pa vefont barnet e Gwengamp. A-hed o oberennoù perzhidi galv plouared o doa klasket ober gant an div yezh.\nE lezvarn Gwengamp e oa bet roet ur jubennour d’ur stourmer eus Stourm ar Brezhoneg e 1985 pa oa bet barnet evit un afer panellou-hent unyezhek bet divountet.\nGoulenn a ray Guillaume Bricaud, Yohan Colas, Kaou Davay ha Gael Roblin e vije doujet d’o gwirioù yezhel da zevezh ar varnadenn.\nA bep seurt strolladoù ha sindikadoù a c’halv da vanifestiñ d’ar sadorn 6 a viz e Gwengamp. CGT Gwengamp en o zouez hag an unvaniezh lec’hel eus ar sindikad da resisaat d’ar gemmenadenn kaset d’ar c’helaouennoù “Ils ont décidé de s’exprimer en breton devant le tribunal quoiqu’il arrive. Nous considérons qu’ils doivent être respectés et que la Chancellerie doit prévoir la présence d’un traducteur dans l’hypothèse ou le magistrat ne serait pas bretonnant !”.\nDeomp da c’houzout ez eo ar wezh kentañ e embann ur sindikad eus ar re vrasañ e ranker doujañ ouzh ar brezhoneg er vuhez foran.\nEvit se hag en abeg d’un teuliad a seblant tanav tre e ray trouz moarvat prosez galv Plouared.\nappel de Plouaretbrezhoneg el lezvarnbrezhoneg ofisielcgtcgt gwengampélections 2017galv plouaredguingampgwengamplangue bretonne dans la vie publiquenuit deboutstourm ar brezhoneg\nPingback: Prosez Galv Plouared : CGT Gwengamp a c’houlenn ur jubennour evit ar vrezhonegerien a vo barnet


Post labour Gwerzher.ez produioù kleweled\nDeiziadoù Miz Genver 2018\nImplijer Kevredigezh DIZALE\nKefridi Skignañ : degas muioc'h a efedusted c'hoazh d'al lec'hienn video diouzh ar goulenn www.breizhvod.com ; kinnig ur bolitikerezh-steuñv diorren ; aozañ darvoudoù skignañ ispisial Gwerzh : DVD ha koumanantoù d'ar mediaouegoù, stalioù-levrioù ; skritelloù, abadennoù sinema ; gweladenniñ ar c'hreizennoù-stummañ,skolioù, mediaouegoù, kemer perzh e saloñsoù...evit kinnig Breizhvod.\nDoare den Bachelouriezh + 2 da neubeutañ / anaoudegezhioù : post "community manager", mestroniañ ar marketing hag an teknikoù gwerzh ; bezañ plijet gant tachenn ar c'hleweled, ar sinema hag an NTI. bezañ gouest d'ober : labourat hervez ar palioù da dizhout, aozañ e implij amzer, labourat a-stroll, sevel ur steuñv marketing ha gwerzhañ ; barregezhioù war ar rouedadoù kehentiñ ; mestroniañ mat un neubeut poelladoù doare excel, word ha skeudennaouiñ. bezañ : emren, aes an darempredoù gantañ, aketus, prim, awenet, mennet met kompez ha derc'hel e bromesaoù Brezhoneg komzet, lennet ha skrivet ; Saozneg komzet, lennet ha skrivet ; Aotre bleinañ\nGopr adalek 800 euro kriz ar miz + adgopr\nEvezhiadennoù 17,5 eurvezh ar sizhun. Gallout a raio ar post-labour bezañ hiraet ha kemmet hervez an disoc'hoù kentañ pe/ha skiant an den\nMont e darempred gant Samuel JULIEN / Rener Dizale / samuel@dizale.bzh / 0630672743\nFichenn bet kemmet d’an 2017-11-16 10:15:10


Oberoù sokial ha kenempriñ | Ville de Vannes\nAr skozelloù argant Ty Lab Lec’h aliiñ budjed Anneziñ Degemer get skrivagnerion evit an holl dud Permanences du CCAS dans les centres socioculturels\nAr skozelloù argant\nDiàr emgav hepken\ndre bellgomz 02 97 01 65 00 pe dre bostel ccas@mairie-vannes.fr evit goulenn ur skoazell argant.\nFont energiezh dour\nAr KOSG a c’hell gober àr-dro ar skoazelloù stag doc’h ar Font Energiezh Dour (FED) a-c’houde 2007, dre un emglev sinet get Departamant ar Mor Bihan.\nSkoazelloù evit ar boued\nAr KOSG a bled get ar goulennoù evit gellet monet d’an ispisiri gengret.\nSkoazelloù d’ar fiñvusted\nC’hwi a c’hell kaout ur skoazell d’ar fiñvusted, edan divizoù zo. Paeet e vez geti darn ag ar frejoù pe razh ar frejoù dispignet é klask labour, é krogiñ get ur labour nevez, é heuliiñ ur stummadur pe é kemer perzh en ur genstrivadeg pell doc’h ar gêr.\nAr mikrokredadoù zo amprestoù evit an dud prevez a Wened : ret eo dezhe kaout ur raktres pe un dober, nompas gellet kaout amprestoù-bank ordin, ha gellet daskoriñ.\nDiskoulmoù evit arboell energiezh. Oberoù a vez kinniget get ar KOSG d’ar re a garehe gouiet muioc’h ha kaozeal a-zivout an ekojestroù a c’hell pep unan gober en e vuhez pemdeziek.\nLec’h aliiñ budjed\nEvit Gwenediz lakaet diaes evit meriñ o budjed (dreistendleiñ, azasaat e vudjed) hag a venn bout skoazellet get un den a-vicher.\nUr chomlec’h melestradurel a c’hellit kaout get ar KOSG, mar n’ho peus na ti nag aoz.\nDegemer get skrivagnerion evit an holl dud\nStart e vez deoc’h skriviñ lizheroù, gober difraeoù melestradurel ? Tud a youl vat ar Gevredigezh Agir a c’hell ho sikour.


Buhez ar Zent. pages 236, 237, 238. Encyclopédie Marikavel.\npages 236, 237, 238\nTregontvet devez a viz Meurz\nAn den eürus Amede\nDuk Savoa (1435-1472)\nAmede a deuas er bed en kêr Thonon, d'an de kentan a viz c'houevrer 1435. E vamm e zavas ervat hag a lavare d'ezan alïes : «Kement prins a fell 'd'ezan bezan karet ha doujet gant e dud, a dle, da gentan, doujan ha karet an Otrou Doue, Roue ar rouaned. »\nDaoust ma oe savet en unan eus al leziou kaeran a oa en Europ, en amzer-ze, e viras ouz e galon da vezan touellet gant treo iugernus ha goullo ar bed. En oberou a drugare eo e kave e blijadur. Kouezan a rê alïes en drouk-sant, ar pez a rê d'ezan lavaret : « N'eus netra c'houek, netra vat evel m'eo gouzanv evit Doue. Trubuilhou ar vue-man eo arrez bue an nenv. »\nDa seitek vla e timezas da Ioland, merc'h Charlez VII, roue Frans. Biskoaz etre an daou bried ne zavas an disteran koumoul. Doue a roas d'eze eiz krouadur. Da varo e dad, Amede a bignas war drôn duked ar Savoa hag ar Piemont, ha biskoaz prins ne oe gwelloc'h arru gant e zujidi.\nE c'her oa e tleer serviji Doue da gentan, ha lakat ar relijion da vleunian en pep lec'h.\nNe oa ket evit gouzanv nag al leou-douet nag ar c'homzou goloet; hag an hini a vije en e zervij hag en dije lavaret eur ger fall bennak evelse, goude ma vije holl brinsed an douar oc'h ober evitan, n'en devoa mui eun heur da chom en e di.\nE garante evit ar beorien a oa ive dreist-muzul : «Ma ne garfen ket ar beorien, e lavare a-wechou, e kredan ne garfen ket an Otrou Doue. »\nDre gement lec'h mac'h ee, e c'houlenne kelou eus ar beorien, eus an dud klanv, eus an intanvezed hag eus an emzivaded, hag e rê kement a oa en e c'halloud evit o harpan en o ezommou.\nDiou wech bemde e roë an aluzen d'eur bern a 'n em gave en kichen dor e balez.\nRei a rê ive gant largente d'an ilizou; lakat a reas dresan meur a hini; paean a reas dle meur a hini-all; rei a reas dilhad-oferennan, eus ar re gaeran, da iliz Sant-Euseb, en Verseil.\nMont a reas da bardonan da Rom, war beziou an ebestel Per ha Pol; en kement iliz mac'h eas enni, e roas eur prof bennak.\nDa seiz vla ha tregont, e kouezas gwall-glanv. Anaout a reas e oa war e dremenvan, hag e reas gervel ôtrone vrasan e lez : « Gourc'hemenn a ran d'ac'h ar beorien, roët d'eze gant largente, hag an Otrou Doue ho pinnigo. Barnet ive gant lealded, heb ober gwelloc'h da heman pe da hen-hont; laket ar relijion da vleunian ha Doue da vezan karet. »\nMervel a reas o pokat da groaz Hon Zalver, d'an 31 a viz meurz 1472, da genver al Lun-Fask.\nEleiz a vurzudou en em gavet war e ve a ziskouezas d'an dud ar c'halloud an evoa dirak Doue. Innosant XI a hanvas anezan eüirus.\nN'eo ket awalc'h ober aluzen; red eo bezan goest d'ober, gouzout ober, ha da biou ober.\nArôk rei, red eo bezan dic'hle; an neb a laer e nesan a dalv nebeut a dra, dirak Doue, ar pez a lak en daouarn ar beorien.\nRed eo gouzout rei; an doare da rei a dalv muioc'h eget ar pez a roër.\nRed eo gouzout da biou rei. Hon Zalver Jezuz-Krist a lavar e tle an dorn kle ankouàt ar pez a ro an dorn deo. Gwir eo; mes ma tle an hini a ra eur vad d'eun all hen ankouàt, gant aon na deufe da dennan lorc'h eus e vadoberou, ne dle ket rei, hep gwelet da biou e ro, na petra ro, gant aon d'ober muioc'h a zroug evit a vad.\nRei labour d'ar paour barrek da labourât a zo gouzout ober aluzen; rei douar, loened, arc'hant, en prest, da dudigou kez en eun tiegez, d'o zikour d'en em zevel, a zo gouzout ober aluzen.\nRei da baean skol gristen d'eur c'hrouadur ezommek a zo gouzout ober aluzen; rei da baean skol d'eun den yaouank da zeski e vicher a zo gouzout ober aluzen; rei argourou da dud yaouank evit ma c'hellfont dimezi a zo gouzout ober aluzen. Rei da fals-peorien a deu da doull ho tor, a ouzoc'h ervat n'o deus ezom ebet da astenn an dorn a zo ober gaou ouz ar gwir beorien; rei da beorien, hag a anavezet evit bezan lonkerien touet, ouspen ar pez a zo red evit o bevanz hag o gwiskamant, a zo rei tro da wall-zispign madou an Otrou Doue : n'eus urz ebet d'ober an dra-ze.